Postavlja se travnata podloga na igralište | Palelive.com\nPočetna Regija Višegrad Postavlja se travnata podloga na igralište\nPostavlja se travnata podloga na igralište\nVIŠEGRAD – Radnici banjalučkog preduzeća “Tamaris” počeli su danas postavljanje travnate podloge na igralište Gradskog stadiona u Višegradu, koji se rekonstruiše pred narednu fudbalsku sezonu.\nRežiser Emir Kusturica, čija firma “Andrićgrad” finansira rekonstrukciju stadiona, kaže da ovakav teren sa najkvalitetnijom travom ima i stadion “San Siro” u Milanu u Italiji.\nTrava će biti postavljena do ponedjeljka, a na njoj će se prva utakmica odigrati u okviru Drugog kola prve fudbalske lige RS između “Drine HE” iz Višegrada i “Kozare” iz Gradiške.\nNačelnik opštine Višegrad Tomislav Popović kaže da će se rekonstruisani stadion u čiju opravku su uvrštene i tribine biti svečano otvoren u septembru revijalnom utakmicom između veterana FK “Partizan” iz Beograda i tima Republike Srpske.\nPrethodni članakZemljotres slabijeg inteziteta potresao Pale\nNaredni članakPatke u Miljacki


Zimske aktivnosti Ljetne aktivnosti Planirajte svoj izlet Lokalni vodič\nSkijanje & Snowboarding Sniježne pustolovine\nPustolovine na planini Pustolovine na nebu Pustolovine na vodi Kulturno nasljeđe\nKliknite ovdje da kontaktirate stručnjaka za pustolovine sa svim svojim specifičnim potrebama\nPark prirode i život u prirodi Okolna sela Istraži Sarajevo\nVeći dio Bjelašnice je najveći zaštićeni ekosistem u sjevernom umjerenom pojasu zemlje. Hotel Bjelašnica je upravo u središtu sve te divlje ljepote. Medvjed, divokoza, vuk, orao, lisica, zec, divlje patke, mekousta pastrmka i još mnogo divljih životinja također naziva ovo spektakularno područje "svojim domom".\nBjelašnička sela kako bilježe historičari i arheolozi datiraju još iz XIV vijeka i služila su za ljetne ispaše hercegovačkih nomada. Brojne su nekropole "Stećci" koji svjedoče kontinuitetu življenja na ovim prostorima, od Neolita, Ilira, Rimljana, a od VII vijeka i Slavena. Sela su proglašena Nacionalnim spomenicima i Kulturnim krajolicima.


Usvojen plan reorganizacije preduzeća "Toza Marković" iz Kikinde\nPrivredni sud u Zrenjaninu usvojio je desetogodišnji plan reorganizacije preduzeća "Toza Marković" iz Kikinde. To znači da će sredinom juna, kada se privedu kraju pravni odnosi, ta firma, nakon dve godine, izaći iz stečaja i postati društvo sa ograničenom odgovornošću sa "Srbijagasom" kao većinskim vlasnikom.\nDesetogodišnji plan reorganizacije preduzeća "Toza Marković" podrazumeva vraćanje duga koji iznosi nešto više od 50 mil EUR, svim poveriocima. Za povratak na tržište i unutrašnju organizaciju preduzeća biće potrebno oko godinu dana.\n- Fabrika ima potencijale koji su se pokazali dovoljnom osnovom da poverioci veruju da se može ostvariti ovaj plan jer je u toku stečajnog postupka fabrika pokazala da prednost koju ima u tome što poseduje sirovinu, dobre radnike i što je najvažnije, fabrika ima proizvod koji na tržištu ima svoje mesto – kaže Vladimir Ilić, budući generalni direktor kompanije "Toza Marković".\nNajvažniji zadatak novog rukovodstva biće da vrati kompaniju na sam vrh industrije građevinskog materijala, da se radnicima ispuna sva prava u smislu isplate ličnih dohodaka, putnih troškova, a povratiće se i topli obrok.\n- To je naš poznati regionalni brend i krovovi na kojima se nalaze proizvodi "Toze Marković" ili kupatila u kojima se nalaze pločice tog proizvođača dokaz su da kompanija ima tržište i da ćemo uspeti u ovom ozbiljnom poslu koji nam predstoji - ističe Ilić.\nU firmi trenutno posluje oko 600 radnika koji primaju minimalni lični dohodak. U narednom periodu neće biti novih zapošljavanja, već će se akcenat staviti na postojeću radnu snagu i na sirovinu, a 20. juna trebalo bi da se pokrene i druga linija za proizvodnju pločica, što znači da će kompanija raditi punim kapacitetom.\nNavodi se da bi ovom transakcijom Sunoko, koja posluje u okviru MK grupe Miodraga Kostića, istovremeno stekao i kontrolu nad njegovim zavisnim društvom, šećeranom Te-To iz Sente.\nKomisija je utvrdila da bi sprovodjenjem prijavljene koncentracije, kompanija Sunoko dodatno učvrstila svoj položaj na tržištima otkupa šećerne repe, proizvodnje šećera preradom šećerne repe i prodaje šećera.\n"Budući da su Sunoko i šećerana Te-To iz Sente direktni konkurenti na ovim definisanim relevantnim tržištima i da je Sunoko najjači učesnik na njima, Komisija će u ispitnom postupku dodatno ispitati i oceniti sve zakonom propisane kriterijume na osnovu kojih se utvrdjuje dozvoljenost koncentracije, a koji su propisani članom 19. Zakona o zaštiti konkurencije", objavila je ta agencija.\nKompanija Sunoko kupila je šećeranu u Senti koja je do sada bila i vlasništvu italijanske firme Star, a za tu kupovinu potrebno je i odobrenje Komisije za zaštitu konkurencije.\nSunoko ima tri fabrike u Srbiji u Vrbasu, Pećincima i Kovačici, i najveći je domaći proizvodjač i izvoznik šećera.\nVlasnik MK grupe Miodrag Kostić izjavio je za Blic da je Komisija za zaštitu konkurencije zatražila dodatnu dokumentaciju zbog istražnog postupka u vezi s kupovinom šećerane u Senti i dodao da veruje da će dobiti saglasnost za kupovinu te šećerane.\nOn je rekao i da sada proizvode 350.000 tona šećera u Srbiji godišnje, što je 150.000 tona više nego što bi trebalo Srbiji.\n"Kupovinom šećerane u Senti, proizvodićemo još više, ali ćemo biti spremniji i za ulazak u EU", rekao je Kostić i dodao da je šećerana u Senti trenutno "u ogromnoj blokadi i da bi mogla da ode u stečaj".\nFCA i dalje vodi na listi izvoznika\nU prva četiri meseca, FCA Srbija, na listi 15 najvećih izvoznika, ubedljivo prednjači sa izvozom od 427, 8 miliona evra, dok je drugoplasirani Tigar Tajers ostvario 112, 2 miliona, a Železara Smederevo izvoz od 80 miliona evra.\nNa cetvrtom mestu, u istom periodu našla se niška kompanija Filip Moris, sa izvozom od 71,6 milion evra, a sledi je HIP Petrohemija sa četvoromesečnim izvozom u vrednosti od 57, 6 miliona evra.\nNaftna industrija Srbije iz Novog Sada, u prva četiri meseca ostvarila je izvoz od 57,3 miliona evra cime se plasirala na šesto mesto najvećih izvoznika u Srbiji, a sledi je Tetra Pak production iz Beograda sa izvozom od 54, 9 milion evra.\nOsmi je Jugoimportu-SDPR sa ostvarenim izvozom od 53,3 miliona evra, a zatim MK group sa 53 miliona.\nNa desetom mestu je Jura korporejšn iz Rače sa izvozom od 51, 5 miliona evra, koju prati kompanija Gorenje koja je u istom periodu ostvarila izvoz od 50, 8 miliona evra.\nNa 12. mestu je Leoni vajering sistem iz Prokuplja sa izvozom od 48 miliona evra, a na 13. Viktorija grupa sa ostvarenim izvozom u prva četiri meseca od 47,9 miliona evra.\nPretposlednje mesto pripalo je Hemofarmu iz Vršca sa izvozom od 47, 5 miliona evra, a poslednje, 15. Društvu za trgovinu Robert Boć Beograd čiji je izvoz 42,1 miliona.


Mačva poražena od Loznice - RTV Šabac\n30. avgust 13:53\nU Podrinskom derbiju, odigranom juće u Loznici fudbaleri šabačke Mačve poraženi su sa 4 : 1 ( 3 : 1) od Loznice. Već u 8 minutu domaći igrači došli su u vođstvo a strelac je bio Lazar Ivić, da bi samo šest minuta kasnije Boško Vraštanović povisio rezultat na dva prema nula.\nSerija golova nastavljena je u 20. minutu kada je Vladimir Mijailović smanjio vođstvo domaćina na dva prema jedan, mađutim u 30. minute Miloš Nikolić povisio je na tri prema jedan za Loznicu i sa tim rezultatom se otišlo na odmor.\nU drugom poluvremenu dimaći igrači postigli su još jedan pogodak a strelac je ponovo bio Boško Vraštanović, u 73. minutu. Tada je postal jasno da će šapščani doživeti prvi poraz u ovoj sezoni.\nPosle četiri odigrana kola, Mačva je šesta na taberli sa sedam osvojenih bodova, dok je Inđija prva sa svih 12 bodova. U narednom, petom kolu koje je na program 3. septembra, Mačva je domaćin beogradskom Radu.\nFudbalski klub Mačva u Šapcu , tradiocionalmo na Malu Gospojinu obeležava godišnjicu osnivanja, a ovaj dan je i krsna slava kluba. U dobrom...\nU sedmom kolu Prve lige Srbije, šabačka Mačva je na svom terenu savladala ekipu Inđije, sa 2:1, poluvreme jedan – jedan. Gosti su poveli u 14 munutu,...\nNa prvenstvu Srbije - Fer plaj lige, koje je održano proteklog vikenda u Nišu, šabački fudbalski klub "Sunrise" učestvovao je sa tri ekipe dečaka. Sva...\nFudbalski klub Mačva sutra startuje u prvenstvu Prve Lige Srbije. Prvi rival im je “Budućnost” iz Dobanovaca, a utakmica počinje u 20 časova, na...


Održana sesija pod nazivom “Brčko distrikt BiH” | Brčanski Forum\nOdržana sesija pod nazivom “Brčko distrikt BiH”\n“Brčko distrikt Bosne i Hercegovine“ naziv je sesije koja je danas u organizaciji Naroda i Pravde održana u Brčkom.\nSesiji kojoj je prisustvovalo i najuže rukovodstvo ove stranke, kao i SDP BiH, te nekoliko lokalnih staranka istaknuta je potreba da se u BiH odblokiraju procesi, da se u fokus vrati građanin i interes ljudi koji žive na ovim prostorima, ističući da nisu realne priče o nekakvom ratu koji bi počeo u Brčkom, niti je BiH potrebna bilo kakva ratna psihoza.\nPredsjednik Naroda i Pravde BiH Elmedin Konaković je govoreći na današnjoj sesiji o tome koliko je Brčko strateški bitno za BiH, rekao da je Brčko veoma bitno pogotovu u ovim kriznim situacijama kada se vidi važnost i značaj distrikta kao administrativne ekonomske, ali i geografske administrativne jedinice.\n“Sakupili smo se na ovom dijelu BiH gdje ćemo izanalizirati sve te prednosti i Brčko distrikt ćemo u narednom periodu staviti u fokusu našeg djelovanja, kao jedan od odgovora na trenutnu krizu u BiH“, istakao je Konaković.\nPrisustvujući sesiji u Brčkom Nermin Nikšić, predsjednik SDP BiH je prokomentarisao činjenicu da je Federacija, u narednom periodu, najavila veće prisustvo u Brčkom.\n“Iako smo možda u nekom periodu bili prilično nezadovoljni odlukom da Brčko bude proglašen distriktom, danas vidimo koju težinu takva odluka nosi i zašto je Brčko važno za BiH i za opstanak BiH“, rekao je Nikšić.\nPredstavnici Naroda i Pravde danas su iskoristili priliku da se mladoj Doris Živković, evropskoj prvakinji u Kik boksu simboličnim poklonom na neki način oduže, kako su istakli, na njenom doprinosu u promociji Bosne i Hercegovine.


Saradnja mladih Sarajeva i Beograda – Medijske inicijative\nSaradnja mladih Sarajeva i Beograda\nU Sarajevu se održava susret studenata novinarstva fakulteta političkih nauka iz Sarajeva i Beograda čija je tema “Kako da se bolje upoznamo i sarađujemo”. Ovaj susret je dio šireg projekta koji uz podršku francuske vlade izvodi Media plan institut sa ciljem da se u javnosti, posebno među mladima glavnih gradova susjednih zemalja u regionu, podstiče interes za međusobno upoznavanje, bolje razumijevanje i razvijanje saradnje.\nNa okruglom stolu koji je prethodio edukativnom modulu prikazane su dvije tv reportaže u produkciji Media plana i Produkcijske grupe Mreža iz Beograda – Prvi put u Sarajevu i Jedan pogled u Beograd – koje su emitovane na NTV Hajat u Sarajevu i Studiju B u Beogradu. U reportažama mladi govore o svojim interesima i preokupacijama i upoznaju život ovih gradova koje prvi put posjećuju.\nStudenti iz dva grada susjednih država ove sedmice zajednički pišu o Sarajevu i životu mladih u njemu, što će objaviti na svojim internet portalima.\nPredstavnici ambasade Francuske u Sarajevu – Remy Queney, prvi sekretar ambasade i predstavnik za medije i Dominique Geslin, savjetnik za kulturu, razgovarali su sa polaznicima modula o njihovim novim inicijativama za dalje razvijanje saradnje dva fakulteta i njihovih studentskih organizacija.\nPosted on 9 Oktobra, 2012 22 Maja, 2017 by mediaplaninstitutPosted in Naslovna, Vijesti\nPrethodna Previous post: Projekat “Online medijska lepeza ljudskih (ne)prava u BiH”\nSljedeća Next post: ODRŽANA REGIONALNA KONFERENCIJA „MEDIJI I NACIONALNE MANJINE NA ZAPADNOM BALKANU“


Organizatori OI odlučili su da zabrane prodaju alkohola - Sport - Dnevni list Danas\nPočetna » Sport » Organizatori OI odlučili su da zabrane prodaju alkohola\nLokalni mediji prenose da su organizatori razmatrali da odobre prodaju alkohola, ali su odustali posle negativne reakcije javnosti.\n„Prateći savete stručnjaka, organizatori su odlučili da ne prodaju alkoholna pića na mestima na kojima će se održavati takmičenja, kako bi se sprečilo širenje virusa“, rekla je predsednica Organizacionog komiteta Igara Seiko Hašimoto, prenosi Glas Amerike.\nProdaja alkohola zabranjena pošto su lekari upozorili da bi konzumiranje moglo da podstakne bliske kontakte među ljudima, da uzrokuje da ljudi glasno govore i budu blizu jedni drugih u barovima.\nLekari su i negodovali i zbog odluke da se dozvoli prisustvo publike, jer su smatrali da je odsustvo gledalaca najmanje rizična opcija održavanja olimpijskih takmičenja.\nHašimoto je rekla da je svesna da svaki gledalac nosi rizik sa sobom, ali da se pokazalo da turniri i takmičenja nisu izvorišta zaraze.\nPremijer Japana Jošihide Suga nije isključio mogućnost da OI ipak budu održane bez publike, ako u Tokiju u međuvremenu bude proglašeno vanredno stanje zbog pogoršanja epidemije.


Dragi kupci, poslovni partneri, saradnici, posjetioci,\nizuzetno zadovoljstvo nam je predstaviti Vam Tehnograd-company d.o.o. Tuzla, domaću građevinsku kompaniju koja je svoje iskustvo sticala decenijama širom bivše Jugoslavije i Evrope.\nKompanija se bavi projektovanjem, izvođenjem građevinskih i građevinsko-zanatskih radova, proizvodnjom građevinskog materijala i betonskih elemenata, inženjeringom i consaltingom.\nD.D. „TEHNOGRAD-VISOKOGRADNJA” Tuzla datira još iz 1947. godine u sklopu bivšeg preduzeća "TEHNIKA" da bi od 1973. godine formiranjem SOUR-a GIK "TEHNOGRAD" Tuzla, poslovao kao OOUR za gradnju "TUZLA". Koncem 1989. godine formirano je kao samostalno preduzeće pod nazivom DGP "TEHNOGRAD VISOKOGRADNJA". Od 2000. godine posluje kao DOO "Tehnograd-Company" Tuzla u privatnom vlasništvu. Tokom pomenutog vremenskog perioda rada kompanija je bila potpuno aktivna i van granica matične države, što je doprinijelo sticanjem velikog internacionalnog iskustava u gradnji, te donijelo značajnu reputaciju.\nIza nas je impozantan broj izrađenih objekata. Građeni su stambeni i javni objekti, industrijski, hidrotehnički i energetski objekti, objekti iz oblasti poljoprivrede i prehrane, kao i mostovi, potporni zidovi, sanacije klizišta i objekata oštećenih slijeganjem uslijed dugogodišnje eksplatacije solnih ležišta u gradu Tuzla.\nTehnograd-company d.o.o Tuzla vrši specijalnu izvedbu tornjeva, silosa i hladnjaka sa sistemom kliznih oplata.\nImperativ poslovanja naše kompanije je kvalitet, zadovoljstvo kupaca i odnos zasnovan na povjerenju.\nZapošljavamo mladu, domaću radnu snagu i zajedno gradimo našu Bosnu i Hercegovinu.\nVaš lider u gradnji, Tehnograd-company d.o.o Tuzla\nKroz dugogodišnje poslovanje, DOO "TEHNOGRAD-company" Tuzla je izgradio mnoge stambene objekte, cjelokupna naselja na području Bosne i Hercegovine, te na području bivše Jugoslavije. Ovo preduzeće se može pohvaliti nizom projekata u Evropi i Aziji.\nKroz naše poslovanje smo uvijek vodili računa o stručnim kadrovima, te o zapošljavanju mladih, što dalje znači da je razvoj naše kompanije uveliko doprinosio razvoju naše države. Dugi niz godina ovo preduzeće ostvaruje uspješnu saradnju sa domaćim firmama, te je naša misija uspješno širenje domaćih kapaciteta. Izgradnjom raznoraznih objekata u Njemačkoj, Iraku, Sloveniji, Italiji itd. željeli smo dokazati svim inostranim investitorima da Bosna i Hercegovina itekako posjeduje stručne kadrove, što se kroz naše projekte može vidjeti i da smo uspjeli.\nDOO "TEHNOGRAD-company" Tuzla se iskazao kao pouzdan partner koji na vrijeme izvršava svoje obaveze, i nastojimo na sve načine na prvo mjesto staviti naše klijente. Ovo preduzeće se može pohvaliti izgradnjom silosa na više lokacija po čitavoj Bosni i Hercegovini te Vam u nastavku predstavljamo samo neke od uspješno izgrađenih.\nStara zgrada Barok, iz doba austrougarske, bila je sagrađena početkom 19. vijeka, s obzirom na loše materijale koji su tada korišteni, zgrada je bila vidno oštećena te je zbog toga sedamdesetih godina prošlog vijeka srušena. DOO "TEHNOGRAD-company" Tuzla je 2008 godine radilo izgradnju objekta Barok, te smo sa savremenim materijalima uspješno reinkarnirali tadašnji objekat. Poslovni objekat "Barok" danas važi za jednog od najljepših objekata u Tuzli te može parirati svjetskim poslovnim objektima\nKroz istoriju preduzeća DOO "TEHNOGRAD-company" Tuzla možemo reći da je ovaj grad sagrađen na leđima lidera u gradnji. Svake godine ovo preduzeće stiče nova iskustva, te se konstantno trudimo biti bolji za Vaše bolje sutra.\n"TEHNOGRAD-company" je uvijek otvoren za saradnju, te se nadamo da ćete nas kontaktirati kako bi ostvarili uspješno partnerstvo.


Novogodišnji humanitarni seminar – BEUM\nNovogodišnji humanitarni seminar\nHomeNovogodišnji humanitarni seminar\nBEUM tim je odlučio da radost koju delimo u timu i s ljudima s kojima sarađujemo na projektima prenesemo na osobe kojima je znak pažnje i iskren osmeh jako potreban.\nZbog toga smo održali BEUM novogodišnji humanitarni seminar, na kome su prikupljena sredstva za kupovinu novogodišnjih paketića za osobe iz Dnevnog boravka za intelektualno ometenu decu i omladinu u Kneza Miloša 4, Beograd.\nUčesnici seminara su imali priliku da prisustvuju interaktivnim predavanjima o značaju aktivizma mladih, digitalnom marketingu, ličnom brendiranju i francuskom jeziku, nakon koga su imali prilike da se upoznaju sa članovima našeg tima na neformalnom delu seminara, u prijateljskoj atmosferi.\nSeminar je održan 26.12.2014. godine u prostorijama Kancelarije za mlade Beograda Gradske uprave grada Beograda.\nNakon par dana, naš tim je obišao Dnevni boravak za intelektualno ometenu decu i omladinu u Kneza Miloša 4, gde su u veoma prijatnoj atmosferi uručeni novogodišnji paketići polaznicima Doma. Njihova sreća i osmesi su nam potvrdili da je ideja ovog seminara bila zaista uspešna, dajući nam inspiraciju za buduće projekte u bliskoj budućnosti.


Kosovo podnelo "visoko kvalitetnu" aplikaciju za članstvo u FIBA; KSS o tome "nije zvanično obavešten" | KoSSev\nKošarkaški savez Kosova bi mogao da na sledećem zasedanju Izvršnog odbora FIBA-e, koji se održava u Ženevi 12. i 13. marta, bude primljen u svetsku košarkašku federaciju, nakon što je ovaj savez, posle više ranijih pokušaja, uspeo 5. februara, da u sedištu FIBA-e u Švajcarskoj - podnese prijavu za prijem. Čelni ljudi KS Kosova kao glavni adut za ovakav potez ističu činjenicu da je Kosovo primljeno u Međunarodni olimpijski komitet, te da je aplikacija Kosova od strane FIBA-e ocenjena kao "visoko kvalitetna". Košarkaški savez Srbije je povodom ovog slučaja izdao saopštenje u kojem se navodi da "nisu zvanično obavešteni" o tome da se Kosovo prijavilo za učlanjenje, te da će učiniti sve da zaštite interese srpske košarke i klubove na Kosovu i Metohiji. Počasni Generalni sekretar KSS i svetske federacije Borislav Stanković je u jučerašnjem intervjuu za Novosti istakao da Košarkaški savez Srbije "ne može da blokira" prijem Kosova u članstvo FIBA, te da očekuje da Košarkaški savez Kosova bude primljen u članstvo FIBA, a da je ta bitka za Srbiju "izgubljena".\nDelegacija KS Kosova, na čelu sa njenim predsednikom, Eroldom Beleguom, i generalnim sekretarom Saveza, Ljeartom Hodžom, u prošli četvrtak otputovala je u Švajcarsku, u sedište FIBA-e u Ženevi, u kojem su je, tokom dva dana posete, primili vodeći ljudi ove svetske košarkaške federacije - generalni sekretar, Patrik Bauman, zatim, potpredsednik i ujedno predsednik FIBA Evropa, Turgaj Demirel, te generalni sekretar FIBA Evropa, Kamil Novak, kao i Havijer Lopez Dešaje, koji je odgovoran za međunarodne transfere igrača, saopštio je Košarkaški savez Kosova. Košarkaška delegacija sa Kosova sastala se i sa članovima pravne službe FIBA-e, kojoj je, uz zahtev, podnela i svu potrebnu dokumentaciju za prijem Kosova u članstvo FIBA-e.\nU saopštenju Košarkaškog saveza Kosova se navodi da je ovaj Savez, nakon podnošenja aplikacije, obavešten da će odgovor FIBA-e uslediti tokom sledećeg zasedanja Izvršnog odbora u Ženevi, koji se održava 12. i 13. marta, ali da su "evropski zvaničnici FIBA-e, takođe, potvrdili da se od Kosova očekuje da se takmiči na Evropskom juniorskom prvenstvu, a nakon što stigne zvanična potvrda od Izvršnog direktora FIBA-e."\nIstovremeno, "visoki zvaničnici FIBA-e, kao i šef pravnog odeljenja, Benjamin Coen, zapazili su da je aplikacija Kosova vrlo visokog kvaliteta i da sadrži sve elemente koje je zatražila njegova kancelarija".\nErold Belegu je i na svom Tviter nalogu napisao da čelnici OK Kosova "u martu očekuju pozitivan odgovor od Izvršnog odbora FIBA-e."\nKS Kosova je do sada više puta podnosio zahteve za prijem u FIBA, ali su isti bili odbijani uz obrazloženje da ta "država ne ispunjava sve potrebne zahteve," pre svega, taj da Kosovo nije bilo član Međunarodnog olimpijskog komiteta (MOK). Međutim, kako je 9. decembra, prošle godine, Kosovo postalo punopravan član MOK-a, Kosovu su se 'otvorila vrata' za više međunarodnih sportskih organizacija, uključujući i košarku.\nUkoliko bi FIBA dala pozitivan odgovor na člansto Kosova u ovoj organizaciji - to bi bila 14. međunarodna sportska organizacija koja se odlučila na ovakav korak, pored MOK-a.\nA povodom ovog najnovijeg slučaja, Košarkaški savez Srbije (KSS) izdao je saopštenje u kojem se ističe da, u ovom trenutku, KSS nema "nikakvu zvaničnu informaciju o zahtevu Kosova za prijem u FIBA" i naglasio da, po pitanju članstva kosovskog saveza u FIBA, ima "istovetan stav kao i najviši državni organi i da će tako biti i u buduće."\n"Prijemom Kosova u Međunarodni olimpijski komitet otvaraju im se vrata za članstvo u svetskim sportskim organizacijama. Svaka zemlja članica MOK-a ima pravo da njeni sportisti učestvuju na olimpijskim igrama, a preduslov za to u kolektivnim sportovima je učešće na kvalifikacionim takmičenjima. To nije moguće bez članstva u tim organizacijama," navedeno je u saopštenju KKS i dodaje da će KSS "sa svoje strane, učiniti sve da zaštiti interese srpske košarke, kao i srpske košarkaške klubove i njihove članove sa teritorije Kosova i Metohije".\n"Ta bitka je izgubljena. Ne možete očekivati da sportisti rešavaju ovo pitanje kada ga tokom toliko godina nisu rešili političari, ili je to učinjeno na način koji smo imali priliku da vidimo u zvaničnim kontaktima predstavnika Srbije i Kosova," rekao je Stanković.


Vijeće za provođenje mira protiv referenduma u RS\n30. avgust/kolovoz, 2016.\n„Pozivamo vlasti Republike Srpske da ne održe referendum najavljen za 25. septembar“, navodi se u zajedničkoj izjavi ambasadora zemalja članica Upravnog odbora Vijeća za provođenje mira u BiH (PIC), nakon sjednice održane u Sarajevu.\n„Ustavom BiH nedvojbeno je utvrđeno da su odluke Ustavnog suda BiH konačne i obvezujuće i da su entiteti obavezni da poštuju odluke institucija BiH. Predloženi referendum u Republici Srpskoj, koji od birača traži da se izjasne o pitanju o kome je već odlučio Ustavni sud BiH, je destabilizirajući i podiže političke tenzije, koje nekonstruktivno odvlače pažnju sa veoma ozbiljnih ekonomskih i socijalnih izazova pred kojima se BiH nalazi,“ kaže se u izjavi.\nUpravni odbor PIC-a poziva institucije BiH da ovo pitanje riješe kroz ustanovljene zakonske procedure i postojeći ustavni okvir, te putem konstruktivnog dijaloga.\nTakođe, Upravni odbor PIC-a poziva sve strane u BiH da se suzdrže od ishitrenih mjera i retorike koja vodi podjelama, što samo samo produbljuje negativnu političku atmosferu.\nU tom kontekstu, Upravni odbor PIC-a žali zbog korištenja secesionističke retorike na svim stranama.\nRuska Federacija se nije ne pridružila ovoj izjavi, navodi se u saopštenju iz Ureda visokog predstavnika (OHR), što je ranije potvrdio ambasador Rusije, Petar Ivancov koji je novinarima saopštio da je Rusija izdvojila svoje mišljenje o tekstu zajedničke izjave ambasadora PIC-a o referendum u RS o Danu entiteta, 9. Januaru.


Radio BN | Stara Dodikova jaranica na novoj funkciji u Pentagonu\nStara Dodikova jaranica na novoj funkciji u Pentagonu\nObjavljeno: 2021-11-22 09:53\nBivša državna sekretarka SAD izabrana je prije nekoliko dana za predsjednicu Odbora za odbranu SAD, savjetodavnog tijela Pentagona, i time se priključila nizu kadrova koji su devedesetih ordinirali našim regionom a sada su, na ovaj ili onaj način, ponovo u igri. Time je spisak 'jastrebova' SAD koji su nadgledali Zapadni Balkan proširen.\nFoto: Stara Dodikova jaranica na novoj funkciji u Pentagonu\nNajomraženija strana političarka u Srbiji, Madlen Olbrajt, (84) se vratila!\nBivša državna sekretarka SAD izabrana je prije nekoliko dana za predsjednicu Odbora za odbranu SAD, savjetodavnog tijela Pentagona, i time se priključila nizu kadrova koji su devedesetih ordinirali našim regionom a sada su, na ovaj ili onaj način, ponovo u igri.\nNismo joj zaboravili bombardovanje i rečenicu "Odvratni Srbi!", a treba li da nas zabrine njen novi angažman imajući u vidu istoriju odnosa Olbrajt-Srbija?\nNe, jer njena pozicija nije vezana za Beograd, a iako nam nije naklonjena, posljednji njeni stavovi nisu i nužno mimo zvaničnog Beograda, smatraju sagovornici "Blica".\nOlbrajtova je položila zakletvu, i to poslije skoro tačno tačno godinu dana nakon što ju je administracija bivšeg predsjednika SAD Donalda Trampa uklonila iz savjetodavnog komiteta.\nTime je spisak "jastrebova" SAD koji su nadgledali Zapadni Balkan proširen.\nDžejms O Brajen: Učestvovao u sastavljanju Dejtonskog sporazuma\nU igru se, ali zvaničnim angažmanom, vratio i Džejms O Brajen, i to kao koordinator za politiku sankcija američkog Stejt departmenta.\nOn je u bliskim vezama sa Olbrajtovom, o čemu svjedoči i da je trenutno direktor i potpredsjednik međunarodne savjetodavne firme "Olbrajt Stounbridž grup".\nO Brajen vrlo dobro zna region, bio je savjetnik bivšeg predsednika SAD Bila Klintona za Balkan, a upravo on se smatra ključnim američkim čovjekom u sastavljanju Dejtonskog mirovnog sporazuma. Odnosno, njemu se pripisuje da je napisao bosanskohercegovački Ustav, koji je zapravo Aneks IV u mirovnom sporazumu.\nUz njih dvoje, aktiviran je i Kristofer Hil, kojeg je Bajden nedavno nominovao za ambasadora u Srbiji. Bio je blizak saradnik Ričarda Holbruka i član njegovog tima i učesnik pregovora u Dejtonu i Rambujeu.\nSvoj mandat je već započeo još jedan čovjek koji je devedesetih bio vrlo aktivan, Gabrijel Eskobar, koji je u bivšoj Jugoslaviji od 1998. do 2001. bio na poziciji šefa kabineta u Кancelariji visokog predstavnika u Banja Luci, pa zamjenik šefa diplomatskog tima za vezu u Podgorici.\nSvima njima je zajedničko to da su devedesetih bili aktivni na Balkanu, ali samo jedno ime se u Srbiji pamti po zlu. Medlin Olbrajt, piše beogradski Blic.\nPodsjetimo da je Madlen Olbrajt stara poznanica člana Predsjedništva BiH i lidera SNSD-a Milorada Dodika.\nOlbrajtova je odigrala ključnu ulogu u dovođenju Milorada Dodika na vlast, za koga je kazala da je "svježi dašak vjetra na Balkanu".\nDa je Dodik imao dobre odnose sa Olbrajtovom najbolje svjedoče ovi kadrovi o njenom dočeku u Bijeljini, koji joj je on priredio kao predsjednik Vlade i to dva mjeseci pred bombardovanje Srbije za što se ona zalagala.\nU aktivnostima učvršćivanja Dodika na vlasti imao je i Gabriel Eskobar, koji je ponovo zadužen za BiH i region.\nGabrijel je nedavno tokom razgovora priznao lideru SDS-a Mirku Šaroviću da je Dodik profitirao na sankcijama i bonskim ovlaštenjima, koja su korištena protiv SDS-a i kadrova te stranke.


Dentalni turizam Beograd Srbija\nVisoke cene stomatoloških usluga u razvijenim zemljama Evropske Unije i Amerike, pokrenule su ljude da tragaju za jeftinijim rešenjima koja kvalitetom pariraju svetskim standardima u stomatolškoj praksi. U Srbiji, zbog niske cene rada i malih administrativnih troškova, imamo mogućnost da koristimo visokokvalitetne materijale, a održimo cene na veoma prihvatljivom nivou.\nZašto dentalni turizam? Odgovor je jednostavan, zbog znatno nižih cena uz visok nivo kvaliteta stomatološke usluge. Odnos cena-kvalitet je u Srbiji daleko povoljniji nego u većini zemalja Evropske Unije i Severnoj Americi. Za mnoge je dentalni turizam odlično rešenje, jer će dobiti kvalitetnu uslugu po prihvatljivim cenama, a biće u prilici i da upoznaju kulturno-istorijsko nasleđe Srbije i njen glavni grad Beograd.\nStomatološka ordinacija Dr Maja Cvetkovic je tu da vaš boravak u Beogradu u vreme trajanja stomatološkog tretmana učini što efikasnijim i udobnijim. Naravno tu smo za svu pomoć oko organizacije vašeg boravka u Beogradu, i povezivanju sa lokalnim turistickim organizacijama…\nBeograd Vam nudi mnogo izuzetnih restorana domaće i internacionalne kuhinje, veliki broj kafea i zanimljiv noćni život. Postoje organizovani obilasci grada, muzejima, crkvama ili obalama reka. Više o turističkoj ponudi Beograda mozete videti na sajtu Turističke organizacije Beograda.\nviber: +381 64 2455925\n© Copyright 2013 - Stomatolog Beograd dr Maja Cvetković


CMA CGM potpisao je petogodišnji ugovor sa francuskim Nacionalnim centrom za svemirske studije (CNES) o identifikovanju, dizajniranju i razvoju inovativnih rešenja za brodarsku, logističku i svemirsku industriju.\nPrevoznik je rekao da će se sporazum fokusirati na niz tema, uključujući pametno usmeravanje brodova radi povećanja bezbednosti na moru i upravljanja ukupnom količinom emitovanih gasova staklene bašte kao i na optimizaciji pomorskih prelaza.\nTakođe će istražiti pomorsku energetsku tranziciju kroz „razmenu iskustava“ sa vodonikom i prakse za proizvodnju, skladištenje, distribuciju, punjenje i korišćenje budućih zelenih goriva.\nFokusna područija su nastojanja da se nadograde lučke operacije primenom digitalnih tehnologija kako bi se olakšali protoci i smanjio uticaj na životnu sredinu i doprinos svemirskom sektoru tako što će se„optimizovati logistika“ i razviti pouzdana i održiva usluga od početka do kraja za globalno praćenje robe.\nOva fokusna područja definisala je CNES, inicijativa svemirske agencije da poveže svoju stručnost da pomogne firmama da razviju inovativne proizvode i usluge koristeći svemirske tehnologije i rešenja, putem Connect-a.\nAnaliza se koncentrisala na traženje načina eksploatacije svemirskih podataka i usluga radi poboljšanja upravljanja mobilnošću u pomorskom sektoru.\nOvaj pristup povezan je sa ambicijom kompanije CMA CGM da uspostavi partnerstva izvan brodske industrije i ponudi inovativna rešenja za izgradnju otpreme i logistiku budućnosti za svoje kupce i očuvanje životne sredine.\nPredsednik i izvršni direktor CMA CGM Rodolphe Saade izjavio je: „CNES je svetski poznat po svojoj svemirskoj stručnosti. Ovo jedinstveno partnerstvo učvrstiće našu inovacionu strategiju, omogućavajući nam da koristimo tehnologije koje je razvio CNES, bilo da se radi o optimizaciji našeg poslovanja ili podršci našoj energetskoj tranziciji.“\nPredsednik i izvršni direktor CNES-a Philippe Baptiste dodao je: „Stvaranje aktivnosti od satelitskih podataka i usluga za naša društva glavni je fokus akcije za nas u francuskoj svemirskoj agenciji. Ovaj sporazum potpisan sa CMA CGM, jednim od vodećih svetskih igrača u oblasti špedicije i logistike, savršena je ilustracija naše želje da dosegnemo van svemirske industrije, posebno u sektor mobilnosti, što je prioritetno područje CNES-a uz zaštitu životne sredine i zdravstvo. Ova saradnja će takođe omogućiti našim organizacijama da obostrano imaju koristi od međusobne izvrsnosti.“


Poseta Uniji poslodavaca Vojvodine: širiti preduzetničku mrežu na lokalnom nivou – Покрајински секретаријат за привреду и туризам\nNovi Sad, 16. decembar 2020. – Pokrajinski sekretar za privredu i turizam, dr Nenad Ivanišević, posetio je Uniju poslodavaca Vojvodine, pritom se upoznavši sa njihovim radom, aktuelnim projektima i aktivnostima koje sprovode, a u okviru svoje organizacije.\nUčesnici sastanka su bili predsednik Unije poslodavaca Vojvodine, Vladimir Lalošević, direktorka Unije poslodavaca Vojvodine, Miljana Stojšić Stojanovska, predsednica Sekcije za razvoj ženskog biznis liderstva Unije poslodavaca Vojvodine, Marija Srdić, kao i v.d. podsekretar Pokrajinskog sekretarijata za privredu i turizam, Slavoljub Arsenijević.\nRazgovaralo se o budžetu za narednu godinu, predstojećim, zajedničkim aktivnostima, kao i o novom sazivu Pokrajinskog socio – ekonomskog saveta, čiji su Sekretarijat i Unija socijalni partneri i članovi.\nSekretar Ivanišević je ovom prilikom istakao važnost savetodavnog, aktivnog učešća Unije poslodavaca u definisanju ključnih aspekata i činilaca važnih za preduzetništvo i privrednike, kako bi se što bolje kreirale podsticajne mere namenjene oblasti privrede, sa posebnim akcentom na konkurse čije se raspisivanje predviđa za početak marta meseca.\n,,Potrebna nam je pomoć Unije poslodavaca koja bi kroz svoju mrežu pružala informacije o merama i time obaveštavala i informisala javnost o njima. Pored konkursa Sekretarijata, važno je plasirati i informacije o zajedničkim merama proisteklim iz saradnje sa Razvojnim i Garancijskim fondom, kao i sa Razvojnom agencijom AP Vojvodine. Organiozovaćemo tim povodom i info dane namenjene privredi i turističkim poslenicima, lično ili, pak, putem digitalnih platformi, najpre u sedištima okruga, a potom preko preduzetničke mreže Unije, kako bi se na što efikasniji način iskoristila sredstva“, rekao je sekretar.\nPredstavnici Unije poslodavaca su ovom prilikom istakli značaj sredstava kojima raspolažu za operativno funkcionisanje Kancelarije za preduzetništvo, jer mnogo preduzetnika nisu članovi Unije, a pitem Kancelarije mogu da dobiju odgovore na sva ključna pitanja. Unija je stava da bi sličan model trebalo formirati na lokalnom nivou, jer bi se tada kreirala znatno veća mreža zadužena za brigu o preduzetnicima, a koja bi koordinirala upravo sa Unijom poslodavaca Vojvodine po svim ključnim pitanjima i problemima, posebno onim koji se tiču osavremenjavanja i digitalizovanja poslovnih procesa.\nPored toga, istaknuto je da je neophodno uspostaviti sistem namenjen mladima, kako bi se gajio preduzetnički duh, počev od osnovnoškolskog sistema, pa nadalje, da bi se deca zaista podrobnije pripremila za svet rada, stekla inicijativu, kreativnost, odgovornost i što više neophodnih veština za tržište rada.


Rezolucija: Genocid se pominje 35 puta - 16.06.2015, Sputnik Srbija\nU nacrtu rezolucije Velike Britanije o Srebrenici, čiji tekst objavljuju Politika i Novosti, osuđuje se svako poricanje genocida u Srebrenici, a članice UN se... 16.06.2015, Sputnik Srbija\npolitika, vesti, evropa, svet, velika britanija, srebrenica, un, savet bezbednosti, haški tribunal, bosna i hercegovina (bih)\n08:48 16.06.2015 (Osveženo: 10:48 24.08.2021)\nRezolucija o Srebrenici bi na predlog Velike Britanije 7. jula, četiri dana pre obeležavanja dvadesetogodišnjice zločina u Srebrenci, trebalo da usvoji Savet bezbednosti UN.\nU nacrtu rezolucije, koji ima četiri strane, 35 puta pominje se reč genocid, a samo tri puta pomirenje.\nU uvodnom delu se podseća da je Haški tribunal u presudi generalu Radislavu Krstiću 19. aprila 2004. konstatovao da se u Srebrenici desio genocid i da je istu kvalifikaciju za zločine u Srebrenici dao i Međunarodni sud pravde 26. februara 2007. Navodi se i da su „desetine hiljada žena, devojaka, muškaraca i dečaka žrtve seksualnog nasilja tokom sukoba u Bosni i Hercegovini, uključujući i Srebrenicu“.\nU uvodnom delu o stradalim Srbima nema ni slova, samo načelno se pominje saosećanje sa svim žrtvama.\nNacrt rezolucije sadrži 13 tačaka:\n4. Izražava saosećanje za žrtve na svim stranama u sukobu u Bosni i Hercegovini, kao i za njihove porodice, i pozivaju države-članice da nastave da obezbeđuju pravdu i dugoročnu podršku preživelima, uključujući po potrebi one koji su bili žrtve seksualnog nasilja.\n5. Pozivaju se države da spreče genocid i druge ozbiljne zločine i da se bore protiv njih i potvrđuju se stavovi završnog dokumenta svetskog samita iz 2005. godine i odgovornosti za zaštitu stanovništva od genocida, ratnih zločina, etničkog čišćenja i zločina protiv čovečnosti.\n6. Pozivaju se države koje još nisu ratifikovale Konvenciju o sprečavanju i kažnjavanju zločina genocida ili joj pristupile, da im to bude pitanje visokog prioriteta. Gde je to potrebno, treba da usvoje zakon u nacionalnoj skupštini kako bi ispunili svoje obaveze iz te konvencije.\n7. Pozdravljaju se napori na sprovođenju istrage i procesuiranju optuženih za genocid u Srebrenci, pozivaju se sve države da sarađuju sa Haškim tribunalom, Međunarodnim rezidualnim mehanizmom za krivične tribunale i Sudom Bosne i Hercegovine i traži se od tribunala da završi svoj rad što je brže moguće.\n8. Naglašava se suštinski značaj pomirenja koje je zasnovano na dijalogu, prihvatanju dela iz prošlosti svih strana u sukobu i posvećenosti pravdi i podršci žrtvama, kao osnovi za jačanje bezbednosti, stabilnosti i prospreriteta, kako u Bosni i Hercegovini tako i u širem regionu. U tom cilju pozdravlja se nedavni sporazum parlamenta i političkih lidera Bosne i Hercegovine o ambicioznom programu reformi, koji uključuje posvećenost merama da se ubrza proces pomirenja.\n9. Pozivaju se države-članice da razviju obrazovne programe koji će budućim generacijama usaditi lekcije koje su izvučene iz prošlih genocida, ratnih zločina, etničkih čišćenja i zločina protiv čovečnosti u cilju sprečavanja da se ponove.\n10. Podstiču se države-članice da razmotre određivanje kontakt osoba koje bi se bavile prevencijom zločina i odgovorom na zločine, redovno se sastajale i koordinirale korake, deleći sa drugim državama-članicama i relevantnim regionalnim i subregionalnim mehanizmima najbolju praksu brzog odgovora i sprečavanja masovnih zločina.\n11. Potvrđuje se značaj lekcije o neuspehu da se spreči genocid u Srebrenici, kao što je navedeno u izveštaju generalnog sekretara u skladu sa rezolucijom Generalne skupštine 53/35 i odlučuje se da se rano i efikasno deluje kako bi se sprečilo ponavljanje takve tragedije i u tu svrhu iskoristila sva raspoloživa sredstva.\n12. Prima se k znanju da kršenja ljudskih prava ili zloupotrebe međunarodnog humanitarnog prava, uključujući i one koje se odnose na seksualno i rodno zasnovano nasilje, mogu biti rani pokazatelj mogućnosti genocida i u tom smislu pozdravljaju napori UN-a da poboljša svoje kolektivne odgovore na buduća kršenja ljudskih prava i zloupotrebe međunarodnog humanitarnog prava.\n13. Zahteva se od generalnog sekretara da osigura veću saradnju između postojećih mehanizama za sprečavanje genocida i drugih teških međunarodnih zločina kroz rano upozoravanje, kako bi se pomoglo u otkrivanju, proceni i reagovanju na izvore napetosti i tačke rizika ili identifikaciji ranjivih populacija, i podstiče se generalni sekretar da nastavi da Savetu bezbednosti predočava informacije i analize za koje veruje da mogu doprineti sprečavanju genocida.


Ponovo rastu tenzije SAD - Severna Koreja\n29 avgust, 2018\nArhiva - Susret državnog sekretara SAD, Majka Pompea, sa Kim Džong Čolo, visokim zvaničnikom severnokorejske vladajuće Komunističke partije, u Pjongjangu, Severna Koreja, 7. jula 2018.\nTenzije između Sjedinjenih Država i Severne Koreje ponovo se zaoštravaju, uprkos optimizmu posle samita predsednika Donalda Trampa i severnokorejskog lidera Kim Džong Una i učestalih kontakata Vašingtona i Pjongjanga. Pregovori dve zemlje o denuklearizaciji trenutno su u zastoju, poseta američkog državnog sekretara Severnoj Koreji je otkazana, a iz Pentagona poručuju da neće suspendovati dalje vojne vežbe u regionu.\nTo je trebalo da bude četvrti odlazak državnog sekretara Majka Pompea u Severnu Koreju. Međutim predsednik Donald Tramp je naglo povukao odluku o Pompeovom putu, a na Tviteru optužio Kinu da ne pomaže razgovorima o denuklearizaciji.\nPortparolka Državnog Sekretarijata Heder Nauert je odbila da potvrdi ili odbaci navode da je Severna Koreja navodno pismeno upozorila predsednika Trampa da su razgovori na ivici da propadnu.\nUmesto toga, ona je obrazložila odluku o iznenadnom otkazivanju puta.\n"Kompletan tim za nacionalnu bezbednost je diskutovao o tome. Njihova procena je da sada nije pravo vreme za putovanje. Predsednik je prihvatio njihovo mišljenje i odlučio da svoju odluku objavi na tviteru", rekla je Nauret.\nSankcije ostaju na snazi, vojne vežbe se neće otkazivati\nAmerička ambasadorka u Ujedinjenim nacijama, Niki Hejli je rekla da je moguće da Severna Koreja promeni mišljenje o denuklearizaciji, ali da Sjedinjene Države neće promeniti mišljenje o sankcijama.\n"Pozitivno je to što je primenom sankcija njihova trgovinska razmena smanjena za 90 odsto, a uvoz nafte za 30 odsto. Mi se striktno pridržavamo sankcija. Njima je potrebna finansijska pomoć, oni mole za tu pomoć", kazala je Hejli.\nSekretar za odbranu Džim Matis je rekao da blisko sarađuje sa državnim sekretarom Pompeom u pogledu nastavka zajedničkih vojnih vežbi sa Južnom Korejom.\n"Kao što vam je poznato, da bismo pokazali dobru volju, posle samita u Singapuru smo preduzeli korake za obustavljanje nekoliko najvećih vežbi. Za sada ne planiramo nove obustave", rekao je Matis.\nSusret da, prekid vojnih vežbi ne\nSenator iz Merlilenda Ben Kardin je rekao za Glas Amerike da podržava susret Trampa i Kim Džong Una, ali ne i prekid vojnih vežbi.\n"Od početka sam smatrao da je greška obustavljati vojne vežbe", kaže Kardin. "Bio sam protiv toga. Podržavao sam susret jer mislim da diplomatija daje rezultate, ali mislim da Severnoj Koreji ne bi trebalo da se prave ustupci ukoliko nema opipljivih rezultata."\nSa pregovorima koji su očigledno u zastoju, nije jasno kada će se ponovo pojaviti novi snimci susreta najviših američkih i severnokorejskih zvaničnika.


Potpisan ugovor o osnivanju Malezijskog fonda za podršku SME u BiH | Bosna Bank International\nPotpisan ugovor o osnivanju Malezijskog fonda za podršku SME u BiH\nAmbasador Malezije u BiH Datuk Anuar Kasman i direktor BBI banke Amer Bukvić potpisali su danas ugovor o osnivanju Malezijskog fonda za podršku razvoju privrede u BiH. Ovim ugovorom Vlada Malezije, putem Ambasade Malezije u BiH i u saradnji sa BBI bankom osnovala je Fond za podršku razvoju malih i srednjih preduzeća u BiH.\n“Osnivanje Malezijskog fonda za podršku razvoju malih i srednjih preduzeća u BiH odraz je obećanja države Malezije da će podržati napore Vlade u promociji ekonomskog razvoja kroz socio-ekonomsku razvojnu agendu koja u fokusu, između ostalog, ima kreiranje novih radnih mjesta,” istaknuo je ambasador Anuar. Dodao je kako Fond nudi odličnu priliku svim kvalificiranim pojedincima i kompanijama da započnu, razviju i unaprijede svoj biznis.\nDirektor BBI banke naglasio je kako Bosna Bank International d.d. kontinuirano radi na pronalasku povoljnih sredstava za privredu BiH.\n„BBI banka do sada je na sličnim projektima sarađivala sa Svjetskom bankom, IFAD-om, kao i drugim inostranim vladama kako bismo obezbjedili povoljna finansijska sredstva za privredu BiH. Malezija ima prijateljske veze sa BiH i ovo je još jedan od mnogobrojnih načina podrške našoj zemlji. Zahvalni smo narodu Malezije na dosadašnjem angažmanu i pomoći, a jedan od najboljih načina podrške je pokretanje privrede i otvaranje novih radnih mjesta“, izjavio je Amer Bukvić, direktor BBI banke.


1. U periodu mladog meseca (noć bez meseca, slika prva), kada je njegov uticaj na živa bića veoma jak, treba sejati i saditi biljke koje razvijaju seme spolja (jagode, žitarice, zelena salata, spanać, brokoli, kupus, karfiol...). U ovoj fazi, kada lunarna gravitacija podiže novo vode, dolazi do izuzetnog upijanja vlage od strane biljaka, pa će se one najbrže „primiti“ i razviti.\n3. Tokom punog meseca treba brati lekovito i začinsko bilje jer je tada najjače negovo dejstvo. Posle punog meseca, odnosno kada je mesec u fazi opadanja, opada i njegova energija. Ovo je dobar period za sađenje biljaka korena, kao što su: luk, šargarepa, krompir, repa, cvekla, kao i dvogodišnje i višegodišnje cvetne vrste, lukovice... Takođe, u ovoj fazi mogu se i presađivati biljke, jer mesec deluje na rast i užiljavanje korena. Orezivanje biljaka (voće, ukrasno drveće, šiblje, žbunje, ruže) najbolje je uraditi u ovoj fazi (III kvartal), odnosno kada je mesec u znaku Škorpije.


Srbija malo uradila na zaštiti životne sredine – AGRO VESTI by agronews.rs\nHome Vesti Evropska unija Srbija malo uradila na zaštiti životne sredine\nOct 14, 2014 | Evropska unija, Slajder, Srbija, Vesti, Zaštita životne sredine, Životna sredina\t|\nU izveštaju se navodi da napore Srbije za jačanje kontrole i sprovođenje prioriteta treba da prati uklanjanje nedoslednosti i “rupa” u zakonu, kao i da je potreban efikasan i trajan sistem finansiranja životne sredine i klimatskih akcija. Takođe Srbija do prvog kvartala 2015. treba da izvesti o nameri za učešće u Klimatskom sporazumu 2015, novom globalnom sporazumu o klimatskim promenama.\nNa polju prirodne sredine, kako je ocenjeno, u Srbiji u proteklih godinu dana nije bilo napretka na planu horizontalnog zakonodavstva ali su zabeležena unapređenja kod izveštavanja. Naime, u 2013. je 225 operatera, od 255 koji imaju tu obavezu, dostavilo izveštaje Nacionalnom registru izvora zagađenja, međutim, potrebni su veći napori da se unapredi izveštavanje iz sektora poljoprivrede i rudarstva.\nNavodi se i da Srbija dobro sarađuje sa Evropskom agencijom za životnu sredinu unutar Evropske mreže za informacije i posmatranje.\nKod kvaliteta vazduja godišnji podaci su pokazali da je vazduh u sedam od osam širih gradskim područja u Srbiji pao u kategoriju kvaliteta III, što znači da je sadržaj više zagađivača veći od granice koja se toleriše.\nU oblasti upravljanja otpadom, kako se navodi u izveštaju, teku pripreme za nove šeme prikupljanja i odlaganja za oblasti u kojima živi ukupno 340.000 ljudi a stopa prikupljanja otpada domaćinstava poevćana je sa 78% na 80%.\nNavodi se da Srbija danas ima sedam regionalnih sanitarnih deponija usaglašenih sa propisimna EU ali da treba razviti druge šeme upravljanja otpadom kako bi se deponije koristile smao kao krajnje sredstvo.\nPotrebne su nove investicije u odvajanje i recikliranje otpada a deponije koje nisu usaglašene sa evropskim propisima treba što pre zatvoriti, ocenjuje se u izveštaju i ističe da Srbija treba da dostigne punu usklađenost sa evropskom direktivom o upravljanju otpadom.\nKod kvaluteta vode ukazuje se da je povećan broj supstanci čiji se sadržaj kontroliše u skladu sa evropskom direktivom ali i da su potrebne značajne investicije u modernizaciju kapaciteta za preradu vode u gradskim sredinama.\nPlaniranje strateških ulaganja u smanjenje zagađenja vode koči nepostojanje nacionalne strategije za zaštitu vode a kapacitet uprave za vode Ministarstva poljoprivrede i zaštite životne sredine mora da bude ojačan kako bi se ubrzalo približavanje evropskim zakonima.\nKatastrofalne poplave u maju ukazale su na potrebu brzog unapređenja sistema sprečavanja poplava i upravljanja vodosistemima i infrastrukturom.\nKada je reč o zaštiti prirode, ukazuje se na značajn broj slučajeva otkrivanja nelegalne trgovine zaštićenim vrstama.\nKod industrijskog zagađenja i upravljanja rizikom slab napredak Srbije objašnjava se limitiranim kapacitetima Ministarstva poljoprivrede i zaštite životne sredine i nedovoljnim znanjem o tome onih (industrije) koji traže dozvole.\nKako se navodi, zahteve za integrisane dozvole za sprečavanje i kontrolu zagađenja (IPPC) nadležnom minstarstvu dostavilo je 162 od, kako se procenjuje, 185 kapaciteta a dato je deset dozvola prema šest godinu dana ranije.\nU oblasti upravljanja hemikalijama podseća se da su u novembru 2013. usvojene izmene zakona o zabrani hemijskog oružja i njegovom uništavanju, kao i da je novoformirana uprava pri Ministarstvu poljoprivrede i zaštite životne sredine preuzela funkcije agencije za hemikalije koja je zatvorena. Na tom planu je potrebno jačanje administrativnih kapciteta, posebno kod procene rizika biocidnih proizvoda.\nKod problema buke u posmatranih 12 meseci nije bilo nikakvih aktivnosti, navodi se u izveštaju.\nU oblasti civilne zaštite prioritet treba da budu smanjenje rizika od prirodnih katastrofa i upravljanje situacijom kada do njih dođe, posebno u svetlu majskih poplava.\nEvropska komisija je u julu pozvala Srbiju da se pridruži Mehanizmu EU za civilnu zaštitu.\nU izveštaju se navodi i da Srbija još nema sveobuhvatnu politiku i straregiju u oblasti klimatskih promena. Prioritet za Srbiju na tom planu treba da bude uspostavljanje sistema kontrole, izveštavanja i verifikacije sistema za emisiju gasova sa efektima staklene bašte u skladu sa evropskim propisima.\nNa tom planu se ukazuje i na potrebu unapređenja međuinstitucionalne saradnje i koordinacije.\nTags: Evropska komisijaizveštajzaštita životne sredine\nDruštvo za zaštitu i proučavanje ptica iz Novog Sada saopštilo je da će se od 15. decembra do 15. januara prebrojavati sove utine širom Srbije\nJavno preduzeće "Srbijašume" apelovalo je na građane da za predstojeće praznike kupuju jelke sa busenom kako bi se sprečila nekontrolisana seča mladih četinarskih stabala


Sportski vikend: Odličan otpor, ipak poraz "Duge" od "Radivoja Koraća" - RTV Šabac\nSportski vikend: Odličan otpor, ipak poraz "Duge" od "Radivoja Koraća"\n25. januar 13:48\nU Prvenstvu Srbije, košarkašice Duge u 17.kolu poražene od ekipe "Radivoj Korać". Za turnir u Podgorici na spisku selektora i vaterpolisti Šapca Velkić i Vučinić. Fudbaleri Mačve sa 1:0 pobedili Slobodu iz Tuzle na zimskim pripremama za prolećnu polusezonu.\nKošarkašice Duge, iako su pružile odličan otpor, poražene su od trenutno drugoplasirane ekipe beogradskog "Radivoj Koraća", sa 90:79. Do samog finiša meč je bio izjednačen, a u poslednji period ušlo se sa nerešenim rezultatom. Tek u drugoj polovini četvrog dela meča, domaće igračice su uspele da se odlepe i ostvare trijumf. Olga Stepanović je sa 27 poena bila najefikasnija na meču. "Korać će", dakle, u narednom 18. kolu protiv Crvene zvezde u gostima odlučivati o prvom mestu na tabeli uoči reprezentativne pauze. Duga će pokušati na svom terenu da iznenadi Vojvodinu 021.\nNa spisku selektora vaterpolista Srbije Dejana Savića, za turnir u Podgorici, koji će biti održan od 27. do 29. januara, među 15 igrača su i Petar Velkić i Đorđe Vučinić, članovi Vatewrpolo kluba Šabac. Na turniru u Podgorici pored srpske reprezentacije učestvovaće još SAD i Crna Gora, a zbog pandemije i problema oko putovanja učešće je otkazala Nemačka. Srbija svoje utakmice igra 27. januara u 17.30 protiv SAD i dan kasnije u 18 sati protiv selekcije domaćina.\nGolom Stefana Dabića, fudbaleri Mačve ostvarili su drugu pobedu na zimskim pripremama za prolećnu polusezonu. Crveno-crni su savladali tuzlansku Slobodu. Kako je preneo Glas Podrinja, Mačva i bosanski premijerligaš odigrali su interesantn duel, gde su oba tima imala svoje prilike, ali je efektan pogodak beka Mačve odlučio pobednika. U prethodna dva duela Mačva je remizirala protiv Inđije 2:2 i savladala Radnički iz Sremske Mitrovice 1:0.


Popis stanovništva u BiH završava se večeras u 21 čas – Magazin Plus\nHome/Popis stanovništva u BiH završava se večeras u 21 čas\nPopis stanovništva, domaćinstava i stanova u Bosni i Hercegovini biće završen večeras u 21 čas, u predviđenom roku nakon trajanja od 15 dana.\nAgencija za statistiku BiH juče je, na osnovu zaključka Centralnog popisnog biroa, uputila dopis svim popisnim komisijama lokalne samouprave da potvrde kako popis može biti završen.\nPrvi preliminarni rezultati popisa bit će saopšteni nakon 90 dana, odnosno tri mjeseca.\nSavjetnica za odnose s javnošću Agencije za statistiku BiH Mirsada Adembegović istaknula je na današnjoj konferenciji za medije u Sarajevu da popis neće biti produžen jer je na osnovu dobijenih potvrda s terena zaključeno da ovaj proces može biti završen na vrijeme kako je i predviđeno.\nNajavila je da će popisni materijal iz lokalnih popisnih komisija iduće sedmice biti distribuiran u Centar za skladištenje, a priprema prostorija je već u završnoj fazi.\n“Za rad u Centru za skladištenje potrebno je oko 300 ljudi, konkurs za prijem je raspisan, prijave smo dobili, ali nemam detaljniju informaciju o tome”, kazala je ona.\nAdembegović nije željela komentarisati navode medija o različitim neregularnostima u vezi s popisom, naglašavajući da Agencija niti Centralni popisni biro nisu dobili niti jedan zvanični dopis o bilo kakvim nepravilnostima.\nOna je naglasila da će popisivači protiv kojih je podnesena krivična prijava biti procesuirani u skladu sa Zakonom o prekršajima.\nIstaknula je da će Centralni popisni biro zvanični izvještaj o milion praznih popisnih listića koji su se pojavili na području BiH dobiti po završetku popisa, kada će i zauzeti zvanični stav o tom pitanju.\nTakođe je podcrtala da za sada planirani budžet od 46 miliona KM za sve aktivnosti i faze popisa nije dolazio u pitanje.\nČIČKOVIĆ: POPIS U RS U FINALNOJ FAZI\nU većini opština u Republici Srpskoj završen je popis stanovništva, domaćinstava i stanova, a popisivanje traje i danas sve do 21 časova, potvrdila je za Fenu direktorica Zavoda za statistiku RS Radmila Čičković.\nDanas, zadnjeg dana popisa stanovništva, domaćinstava i stanova u Bosni i Hercegovini, kako je naglasila, sve aktivnosti se privode finalnoj fazi, kada je u pitanju ovaj bh.entitet.\n“Juče je na sjednici Centralnog popisnog biroa donesena odluka da sve popisne komisije daju potvrde da se popisivanje završava večeras u 21 čas”, rekla je Čičković.\nSumirajući proteklih 14 dana popisa, ona je naglasila da je to bio kompleksan, složen i mnogo izazovan posao, kako u organizacionom, tako i u tehničkom i svakom drugom smislu.\n“To nije za nas bilo neočekivano, ako se zna da na terenu ima 20.000 učesnika, te da taj posao treba organizovati i trebalo je ući u svaku kuću”, kaže Čičković i navodi da je bilo i različitih situacija, zavisno od popisivača ili stanovnika RS.\nIpak, sve statističke institucije i popisne komisije jedinica lokalne samouprave su, kaže, reagovale na vrijeme i te različite situacije su se rješavale na terenu.\nKada su u pitanju određene primjedbe u vezi s popisom koji je vođen proteklih dana, Čičković je naglasila da postoji kontrolni popis, odnosno postpopisna anketa koja treba da iskontroliše obuhvat i kvalitet popisa na odabranom uzorku, u skladu s međunarodnim standardima.\n“To što pokaže kontrolna anketa biće određeni rezultat kako se radilo”, zaključila je direktorica Zavoda za statistiku.\nIbrahimović poslao video poruku Hajrudinu: Mnogo mislim na tebe, izvini što ne mogu doći


Višković: Zaustavićemo one koji radnicima daju plate u kovertama – Otvoreno\nIzvor: 15.05.2021, 9:56 12.8k Views\n“U ponedjeljak će biti postavljen i kamen temeljac za početak pripremnih radova za izgradnju žBuk Bijelež. Imamo mnogo zajedničkih projekata sa Srbijom, poput izgradnje spomen obilježja u Gradini. Srbija će pomoći neke lokalne zajednice iz Srpske i FBiH u kojima je srpsko stanovništvo. Svi projekti rađeni su sa Srbijom na transparentan način. Koristeći Sporazum o specijalnim i paralelnim vezama između Srpske i Srbije ekonomski povezujemo naše ljude sa jedne i druge strane Drine. Ekonomski povezivati naše ljude je cilj i Srbije i Srpske”, ukazao je Višković.\nOtkrivena pozadina velike akcije Izraela: “Vijest o invaziji bila je zamka”


KARLEUŠA ponovo zapušila usta svima i ODBRANILA KOLEGE: Muzičari da idu na NJIVU?! (FOTO)\nPopularna pevačica bez dlake na jeziku priznala u kakvoj situaciji se nalaze pevači\nJedna od najvećih muzičkih zvezda sa naših prostora, Jelena Karleuša ponovo se obratila javnosti posle polemike o tome u kakvoj finansijskoj situaciji se nalaze muzičari usled posledica korona virusa.\nNaime, popularna pevačica je na svom Instagram profilu u nekoliko storija iskazala svoj stav o situaciji u kojoj se muzičari nalaze već godinu dana ističući da je realnost drugačije od one koja je predstavljena javnosti i da država treba da reaguje da im pomogne isto kao što to čini za druga zanimanja.\n- Već godinu dana, za razliku od svih drugih delatnosti, ljudi iz domaćeg šou biznisa NEMAJU NI DINAR prihoda. Nažalost, mnogi su u izuzetno teškoj finansijskoj situaciji, u kreditima, kamatama, naplaćenim računima... - započela je Jelena Karleuša objavu na mrežama.\nNadalje, objasnila je da od muzičkog posla ne žive samo pevači i njihove porodice, već i ugostitelji, muzičari i brojni drui koji žive od ovog posla. I nastavila dalje.\n- I da, nemojte mi pisati poruke u kojima savetujete pevačima i muzičarima da idu da kopaju na njivi ili prodaju tašnice i "avione kamione" da bi preživeli. Zašto se to savetuje samo muzičkoj branši, a ne advokatima, doktorima, sportistima, bankarima, profesorima, glumcima? Na osnovu kog ZAKONA oni mogu da rade svoj posao U SRED KORONE a MUZIČARI DA IDU NA NJIVU?! KORONA KAŽETE??? - nastavila je dalje u postovima koje prenosimo na fotografiji.\nJelena Karleuša podržala lekare u Srbiji\nJelena Karleuša podržala muzičare


Izvor: JužneVesti.com, 11.Avg.2020, 08:16\nKonkurs "Oni su heroji" organizovan je krajem >> Pročitaj celu vest na sajtu JužneVesti.com << maja i početkom juna, a kako kažu organizatori, solidarnost je vrednost koja se izdvojila za vreme epidemije virusa korona. Ideja je bila promovisati one koje je zajednica prepoznala kao prave heroje tokom pademije.\nOni su neumorni volonteri, nasmejani trgovci, hrabri medicinski radnici, vredni prosvetni radnici, vedri operateri kol centara, mame i tate, sestre, braća, humanisti, novinari, policajci, vojnici, poštari, vozači, dostavljači, pevači, radnici u socijalnim ustanovama, stari i mladi, oni pored kojih prolazite svaki dan neznajući da su to heroji - ljudi plemenitog i dobrog srca - kažu organizatori.\nNajbolja radio ekipa koja nam je u teškim danima i mesecima uvek dizala raspoloženje i mamila osmehe, a ponekad i suze na licu. Hvala im za sve lepe trenutke - dodaju.\nSolidarnost je ključni element ljudskog i društvenog tkiva na kojem počiva svako društvo. U teškim vremenima solidarnost postaje još važnija. EU je pokazala punu solidarnost sa Srbijom, doniravši 15 miliona evra tokom marta i aprila, a za narednih šest meseci EU će obezbediti i plate za 200 novih medicinskih radnika iz Srbije. EU ostaje solidarna sa Srbijom i ubuduće, kao i prethodne dve decenije. Inicijativa Delegacije EU "Oni su heroji" odaje počast mnogim "nevidljivim" herojima koji su radili za sve nas tokom pandemije - kaže Fabrici.\nPodsetimo, jedna od 15 dobitnika nagrada je i Vlasotinčanka Vesna Novković, negovateljica zaposlena u Udruženju građana "Osmeh", koja je brinula o starijima sve vreme.


Junker: „Bregzit“ po dogovoru koji imamo je još uvek moguć - Sputnjik Srbija\n21:26 30.01.2019 Preuzmite kraći link\nJunker je rekao da je „po prirodi optimista“ i da postoje mogućnosti za napredak, ako ne kroz pravni sporazum o povlačenju, onda kroz političku deklaraciju o budućim odnosima koje obe strane mogu dalje razmatrati, prenosi AP.\nPredsednik EK je naglasio da je „važno da EU ostane mirna, ujedinjena i odlučna kao što je to bilo tokom svih pregovora“.\nRanije danas Junker je izneo stav da je sporazum o „bregzitu“, koji je EU postigla sa premijerkom Terezom Mej, jedina ponuda koja se nudi Velikoj Britaniji i da se neće menjati.\nObraćajući se poslanicima Evropskog parlamenta Žan Klod Junker je ponovio da je pravno obavezujući sporazum o povlačenju dogovoren krajem prošle godine sa Mejovom „i dalje najbolji i jedini mogući dogovor“, preneo je Tanjug.\nJunker je rekao i da ostaje otvoren za razgovor sa britanskom premijerkom i da će saslušati njene ideje, ali će takođe biti izuzetno jasan u vezi stava Evropske unije po ovom pitanju, kao i da nakon jučerašnje debate i glasanja u Donjem domu britanskog parlamenta on ostaje nepromenjen, odnosno da se „sporazum o povlačenju neće ponovo pregovarati“, prenosi agencija.


Megi Olderson - SLUŠAJ ŠTA TI SRCE KAŽE - Idealno.rs\nPočetna / Kancelarija i škola / Knjige i literatura / Knjige / Megi Olderson - SLUŠAJ ŠTA TI SRCE KAŽE\nsa dostavom 885,00 din\nPonuda prodavnice DIjaspora.shop za proizvod Megi Olderson - SLUŠAJ ŠTA TI SRCE KAŽE. Ispravnost cene i podataka proveri na internet stranici prodavnice.\n„Prvoklasna knjiga.“ – Daily Mirror\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Megi Olderson - SLUŠAJ ŠTA TI SRCE KAŽE i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Megi Olderson - SLUŠAJ ŠTA TI SRCE KAŽE i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Megi Olderson - SLUŠAJ ŠTA TI SRCE KAŽE se mogu razlikovati od onih u internet prodavnici u kojoj obavljaš kupovinu. Megi Olderson - SLUŠAJ ŠTA TI SRCE KAŽE je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za Megi Olderson - SLUŠAJ ŠTA TI SRCE KAŽE proveri u prodavnici u kojoj nameravaš da obaviš kupovinu. Slika za Megi Olderson - SLUŠAJ ŠTA TI SRCE KAŽE je simbolična, zato se pre kupovine u prodavnici uveri da je proizvod isti.


Miler: Snaga Sibira se gradi u skladu s rokovima - 06.10.2015, Sputnik Srbija\nGasprom je obrazovao specijalnu radnu grupu za izgradnju trećeg gasovoda u Kini, izjavio je predsednik ruskog gasnog giganta Aleksej Miler. On je dodao da se... 06.10.2015, Sputnik Srbija\n22:47 06.10.2015 (Osveženo: 22:49 06.10.2015)\n„Obrazovana je radna grupa koju predvodi zamenik predsednika Gasproma Vitalij Markelov. Dogovorili smo se s kineskim kolegama da ćemo obrazovati specijalnu pregovaračku grupu“, rekao je Miler novinarima.\nOn je dodao da se u ovom trenutku pregovara o tački na kojoj gasovod s ruskog Dalekog istoka može da preseče kinesku granicu. „Za sada nema odgovora na ovo pitanje“, rekao je Miler. On je, odgovarajući na pitanje iz kojih izvorišta će se isporučivati gas trećim gasovodom, rekao da će to biti „Sahalin 3“.\nMiler je rekao da se „Snaga Sibira“ realizuje strogo u skladu s utvrđenim rokovima, i s kineske i s ruske strane. On je dodao da se projekat realizuje u skladu s ugovorima.\nU ovom trenutku Gasprom vodi izgradnju gasovoda „Snaga Sibira“ za transport gasa u Kinu istočnom maršrutom, a u toku su i pregovori o izgradnji zapadnog kraka „Snaga Sibira 2“, preko Altaja.


Sjajno su se "orlovi" nadigravali sa "Drim timom" i dostojno se borili i pored poraza partijom koja obećava za nastavak turnira u Riju. Jednostavno, ta trojka nije htela u koš.\n- Možda je trebalo da bude teže pa da uđe, a ne ovako kada sam sam. Šalim se, naravno... Ući će kad treba. Odigrali smo izvanrednu utakmicu, sada treba da izvučemo pouke i da igramo ovako agresivno na obe strane terena i u narednim utakmicama. Samo tako možemo da napravimo rezultat - ističe Bogdanović.\nNi Amerikancima nije bilo svejedno protiv hrabre Srbije.\nDurant i Bogdanović\n- Mi smo tu bili najbliži nekoj pobedi, možda nisu očekivali da možemo da im pariramo. Svejedno, ovo je sjajno iskustvo za nas, voleo bi da se sastanemo još jednom. Dobri su, sjajne su atlete. Izgledalo je kao da smo ih pustili na početku, ali nismo, to je ta njihova dominacija.\nBogdan je uveren da bi on i njegovi saigrali imali snage za produžetak, a osvrnuo se i na početak, tokom kog je delovalo kao da niko nije u ritmu od "orlova".\n- Tako je, možda sam i ja ušao sa malo respekta prema njima, ali treba ipak izvući samo pozitivne stvari. Sad tek kreće da se igra i na pitanje da li će pogoditi trojku za polufinale kaže:\nZa kraj grupne faze Srbija igra protiv Kine, u noći između nedelje i ponedeljka od 3.30.\n- Najvažnija utakmica. Treba da se pobedi, tek ide turnir. Nije ovo ništa, i da smo pobedili 20 poena razlike, opet bi nam ta pobeda bila neophodna. Ipak, ovo je recept za dalje - zaključio je Bogdanović.


Danas sastanak Dodika, Tihića i Čovića - Kozarac.ba\nDanas sastanak Dodika, Tihića i Čovića\nSastanak lidera SNSD-a Milorada Dodika, HDZ-a BiH Dragana Čovića i SDA Sulejmana Tihića biće održan danas u Sarajevu, saopšteno je iz SDA.\nLider SDA Sulejman Tihić izjavio je ranije da će na sastanku biti razgovarano o Prudskom sporazumu, ali da je prerano govoriti šta se od novog sastanka može očekivati.\n“Planirano je da sastanak bude održan prije sjednice Upravnog odbora Savjeta za implementaciju mira /PIK/. Razgovaraće se kako dalje sa Prudskim sporazumom, a vidjećemo kako će teći razgovor kroz koji će biti nametnute neke od tema”, rekao je Tihić.\nPredsjednik SNSD-a Milorad Dodik izjavio je jučer da prudski sporazum nisu samo ustavne promjene, te da će na sutrašnjem sastanku sa liderima SDA Sulejmanom Tihićem i HDZ BiH Draganom Čovićem razgovarati i o drugim pitanjima iz ovog dogovora.\nPrema njegovim riječima, danas bi trebalo da bude završena procedura usvajanja amandmana na Ustav BiH o Brčko distriktu, “kao jedna od važnih karika u tom dogovoru”.\n“Moramo da vidimo i kako deblokirati dogovor o državnoj imovini, te dokle je stigla radna grupa zadužena za pripremu zakona o popisu stanovništva”, rekao je danas Dodik.\nGovoreći o ustavnim promjenama, Dodik je napomenuo da je dogovoreno da se na Ustav djeluje amandmanski i to bez stranaca.\n”Prema tome, ni u jednom procesu ne želim strance koji bi trebalo da rade na Ustavu BiH”, rekao je lider SNSD-a.\nIz HDZ-a BiH potvrđeno je jučer Srni da će lideri SNSD-a Milorad Dodik, HDZ-a Dragan Čović i SDA Sulejman Tihić danas na sastanku u Sarajevu razgovarati o nadležnostima na državnm nivou i pitanju rješavanja državne imovine.\nPortparol HDZ-a BiH Mišo Relota rekao je da su to bile teme posljednjeg sastanka u Mostaru ”koji nije dugo trajao zbog nepostojanja pozitivne atmosfere za postizanje dogovora”.\n”Krajnje je vrijeme da se riješi pitanje državne imovine i da se u parlamentarnoj proceduri nađe prijedlog zakona o državnoj imovini BiH”, rekao je Relota.\nOn je istakao da svi koji su govorili da je prudski proces “mrtav” nisu bili u pravu i da je javnost u BiH upoznata o svim pozitivnim porukama koje su posljednih dana dolazile iz međunarodne zajednice o tom procesu.\nSastanak Dodika, Čovića i Tihića zakazan je za 15.00 časova u zgradi Parlamentarne skupštine BiH.


Lučić: Za Srbiju bi samo medalja bila uspeh na SP\nN1info\t28.06.2019 21:13\nKošarkaš Bajerna Vladimir Lučić za nemački Kiker govorio je o svojoj dosadašnjoj karijeri, Bundesligi, ali i Mundobasketu koji počinje za dva meseca.\nNovinar je posebno istakao njegovu partiju protiv Albe iz Berlina i pitao da li sebe smatra igračem za velika dela.\n"Srećan sam što sam u svojoj 11-godišnjoj karijeri uspeo da odigram mnogo velikih i bitnih utakmica. To kako ću da odigram zavisi prvenstveno od mojih saigrača. Dobar tim uvek izbaci dobrog pojedinca, tako da zahvaljujući saigračima sam uspeo da imam zapaženu ulogu, na čemu sam im zahvalan naravno".\nLučić je osvojio pet titula sa Partizanom i dve sa Bajernom, ali je istakao da ne može da izdvoji najdražu.\n"Sve titule su kao moja deca, ne bih mogao da se odlučim koja mi je draža. Osvajao sam nacionalna prvenstva, Aba ligu i Eurokup sa Valensijom i mogu reći da su trofeji ono što me pokreće. Neverovatan osećaj je kada nešto osvojite, onda znate da je ta sezona vredela nečemu".\nSrpski košarkaš ističe da je zadovoljan u Bavarskoj, u koju je stigao pre tri godine iz Valensije.\n"Bajern ima potencijal da bude ozbiljan evropski klub u košarci, baš kao što je to u fudbalu jer je sjajno vođen od strane ozbiljnih i profesionalnih ljudi. Stabilnost kluba je faktor zbog koga si se svaki igrač koji je ovde ikada igrao opet vratio".\nVladimiru ugovor sa nemačkim klubom ističe, a pregovori o nastavku saradanje tek treba da počnu.\n"Uskoro treba da razgovaram sa čelnicima kluba o svojoj budućnosti. Ono što u ovom trenutku mogu da kažem je da smo moja porodica i ja jako srećni ovde. Bajern je ozbiljan klub, Minhen je grad u kome imate toliko mogućnosti za lep i udoban život..."\nSan svakog košarkaša je da jednog dana zaigra u NBA ligi, ali Lučić ističe da o tome više ne mašta.\n"Dok sam bio u Partizanu možda sam i imao mogućnost da odem u Ameriku. Sada više o tome ne razmišljam. Lepo mi je u Minhenu, gde se osećam kao kod kuće".\nSvetsko prvenstvo u košarci počinje 31. avgusta u Kini, a mnogi procenjuju da reprezentacija Srbije ima ozbiljnu ekipu, od koje se samim tim mnogo i očekuje.\n"Definitivno je odlična stvar što će Srbija konačno igrati u punom sastavu, a svaka medalja bi za nas bila uspeh".\nLučić ne može da istakne favorita na narednom turniru.\n"Teško je u ovom trenutku govoriti o tome jer još pouzdano ne znamo u kom će sastavu koja reprezentacija igrati. Zavisi i kako ko počne, od atmosfere u timu i mnogo drugih faktora", zaključio je Lučić.


Rekreacija odnosa iz bivše Jugoslavije\nRoy Stafford, američki ekspert za jugoistočnu Evropu, profesor vašingtonskog Fakulteta za bezbednosne studije za naš radio govori o stanju u regiji, o tome kada će države regije koje to do sada nisu učinile priznati Kosovo. Stafford za naš program kaže da je Kosovo već devet godina de facto podeljeno i da nije optimista da će se to stanje stvari na terenu lako promeniti.\nRSE: Međunarodna krizna grupa kritikovala je Evropsku uniju što nije ispunila inicijalna obećanja data Kosovu nakon deklaracije nezavisnosti, uz upozorenje da će, ako stanje na terenu ostane kakvo jeste, de facto podela Kosova postati fait achomplie, svršen čin. Kako vi gledate na taj problem?\nStafford: Mislim, sasvim otvoreno govoreći, da ćemo imati fait achomplie, odnosno, de facto podelu. Ja bih čak rekao da je imamo već devet godina. Ne verujem da će EULEX preduzeti neke robusnije poteze da uspostavi svoj i autoritet vlade u Prištini na severu Kosova. To je zato što niti UNMIK, niti KFOR, a pogotovu ne EULEX nisu spremni da rizikuju mogućnost nasilja na severu. Oni će pokušati da motivišu kosovske Srbe na severu da se integrišu u zajedničke kosovske institucije. Evropska unija će takođe pokušati da različitim programima pomoći privoli Beograd da poradi na tome, ali ja nisam odveć optimističan da će se Kosovo severno od Ibra integrisati u Kosovo južno od Ibra. Nisam siguran da će doći do de jure podele, ali nisam siguran ni da će se “razmontirati” de facto podela koja već postoji. Video sam izjave predsednika Tadića da je podela opcija koja bi mogla doći u obzir ukoliko sve druge solucije propadnu. Mislim da je to realna perspektiva, ali Sjedinjene Države i Evropska unija se snažno opiru takvom rešenju i to ne samo zbog Kosova nego zbog implikacija koje bi ono moglo imati u širem regionu – pre svega u Makedoniji, ali i u Bosni i Hercegovini. Smatram da je inicijativa predsednika Tadića i vlade da se dobije podrška Generalne skupštine Ujedinjenih nacija za ocenu legalnosti kosovske nezavisnosti u Međunarodnom sudu pravde vrlo mudar potez, iako američka administracija ne deli takav stav. Mislim da je to produktivan korak zato što će se time dobiti nekoliko godina vremena za rešavanje drugih gorućih problema srpskog društva. Međunarodni sud pravde, naime, delikatna pitanja poput ovog, ne rešava preko noći, na odgovor će se čekati nekoliko godina.\nRSE: Iz toga što kažete proizilazi da verujete da će Srbija dobiti većinu glasova na Generalnoj skupštini UN za tu inicijativu?\nStafford: Da, mislim da hoće. Ne znam kako će se postaviti Sjedinjene Države kad dođe do trenutka glasanja, ali verovatno je da će većina zemalja koje su priznale Kosovo, uključujući i najveći broj njih iz Evropske unije – biti uzdržan. Sve što je potrebno jeste prosta većina i izgleda mi da će biti relativno lako da se ona dobije.\nRSE: Crna Gora i Makedonija već dugo se muče u vezi sa priznanjem Kosova. Koliko dugo će ova dva srpska suseda moći da izbegavaju ovaj vrući krompir i da li će se, kad priznaju Kosovo, podići tenzije u njihovim odnosima sa Srbijom?\nNisam siguran da će dva srpska suseda u doglednoj budućnosti priznati Kosovo. U Crnoj Gori imate značajan deo populacije koja sebe smatra Srbima i on nije beznačajan faktor u crnogorskoj politici...\nStafford: Nisam siguran da će dva srpska suseda u doglednoj budućnosti priznati Kosovo. U Crnoj Gori imate značajan deo populacije koja sebe smatra Srbima i on nije beznačajan faktor u crnogorskoj politici. U tom smislu, argument Crne Gore bi mogao biti da ona ne priznavši Kosovo, održava dobre odnose i sa Prištinom i sa Beogradom. Evropska unija ne zahteva da se Kosovo prizna, sve što traži jeste odsustvo konflikta sa Kosovom, što je upravo slučaj sa Podgoricom i Prištinom, tako da ne vidim ni jedan razlog zašto bi Crna Gora morala da žuri sa priznanjem. U nekom trenutku ona može odlučiti da prizna Kosovo, ali to će verovatno biti tek nakon dužeg vremenskog perioda - i to ako se na Kosovu situacija bude značajno stabilizovala i ako ne bude bilo nasilja. Na tu odluku će, verujem, uticati to što će i Evropska unija podsticati takav razvoj događaja, ali rekao bih da će odluka biti formirana pre svega unutrašnje-političkim razlozima u Crnoj Gori. Tek kad (Milo) Djukanović, koga smatram najmudrijim političarem u regionu, zaključi da može priznati Kosovo a da time ne izazove značajnije političke probleme kod kuće, Crna Gora će povući taj potez.\nRSE: Kako u tom pogledu stoje stvari sa Makedonijom?\nStafford: Makedonija ima značajnu albansku manjinu, koja predstavlja negde između jedne četvrtine i jedne trećine njene populacije. Pritisak te manjine da se prizna Kosovo je izuzetno snažan - bilo je glasina da će to vlada u Skoplju učiniti već ove nedelje. Istovremeno, makedonske vlade su krhke, prinuđene na koaliciju sa bar jednom partijom etničkih Albanaca. U tom smislu, odluka Makedonije o priznanju Kosova uslediće u nekom trenutku takođe iz unutrašnje-političkih pobuda - kako bi, naime, pacifikovala svoju ogromnu albansku populaciju.\nRSE: Kako ocenjujete stanje stvari u Bosni i Hercegovini, u svetlu činjenice da tenzije između dva entiteta i njihovih lidera postaju sve veće?\nStafford: Smatram da je verovatnoća obnavljanja oružanog konflikta u Bosni veoma mala, ali je, nažalost, mala i verovatnoća da će se entiteti kretati u pravcu osnaživanja jedinstvene države. Premijer Republike Srpske Milorad Dodik lansirao je retoriku o referendumu o otcepljenju, ali ga je međunarodna zajednica pritisnula da je napusti. Treba pomenuti nešto krajnje zanimljivo: glavni ekonomski tokovi Banjaluke ne idu ka Beogradu nego ka Zagrebu, tako da u izvesnom smislu imamo rekreaciju odnosa koji su postojali u bivšoj Jugoslaviji. To mi uliva optimizam da Republika Srpska ne žuri da napusti Bosnu. S druge strane, međutim, ne vidim ni najmanji napor koji bi sugerisao njenu želju da se postigne neophodna ustavna reforma.\nRSE: Ako Bosna i Hercegovina želi da uđe u Evropsku uniju, svakako će morati da ispuni tražene uslove za to?\nEvropska unija će se, ako se izuzme Hrvatska, u narednoj etapi usporeno širiti. Smatram, ipak da će, u srednjororočnoj perspektivi i Srbija biti primljena, ali sam mnogo manji optimista u pogledu Bosne...\nStafford: Razume se da će morati, međutim, otežavajuća okolnost u tom kontekstu je i činjenica da trenutno u Evropskoj uniji postoji takovani zamor od širenja. Dalje proširenje nije uopšte tačka koja stoji visoko na dnevnom redu većine zemalja-članica Unije i njihovih građana. Dakle, Evropska unija će se, ako se izuzme Hrvatska, u narednoj etapi usporeno širiti. Smatram, ipak da će, u srednjororočnoj perspektivi i Srbija biti primljena, ali sam mnogo manji optimista u pogledu Bosne. Ona još dugo neće ući u Evropsku uniju, a definitivno ne u sledećih pet godina.\nRSE: Da li će nivo političkog angažmana Sjedinjenih Država u ovom delu sveta zavisiti od toga koji kandidat postane predsednik?\nStafford: Mislim da neće biti nikakve suštinske razlike – pobedio McCain ili senator Obama. Koji god da postane predsednik – na dnevnom redu će biti ekonomija, ekonomija i ekonomija. Biće to predsednik – bar u prvom delu mandata – koji će biti okrenut domaćim temama.\nŠto se tiče spoljne politike, problemi koji su na stolu sada neće nestati: biće to rat protiv terorizma, Irak, Avganistan, Iran, Severna Koreja, Rusija. Kao i sadašnja, nova administracija će poručiti da je Balkan evropski problem.


BalkanMagazin :: Javni poziv za izgradnju 317 mini hidroelektrana\nJavni poziv za izgradnju 317 mini hidroelektrana\nsreda, 20. februar 2013 00:43\nDa bi se u Srbiji ubrzala izgradnja mini hidrocentrala resorno ministarstvo Vlade Srbije je zainteresovanim ulagačima uputilo javni poziv, nudeći 317 lokacija. Procene su da bi uz ulaganje od 120 do 200 miliona evra prvi kilovati mogli da “poteku” već 2015. godine, a ova postrojenja bi mogla proizvoditi oko 400 gigavatčasova “zelene” električne enrgije.(foto: mini HE Sveta Petka, izgrađena početkom prošlog veka)\nMinistarstvo energetike, razvoja i zaštite životne sredine raspisalo je juče javni poziv za izgradnju malih hidroelektrana na 317 lokacija u Srbiji. Poziv za sve zainteresovane traje do 5. aprila, a pored domaćih glasila objavljen je i u Fajnenšl tajmsu. Kompletan materijal zainteresovani mogu preuzeti i na sajtu ovog ministarstva.\nSvi zainteresovani za izgradnju malih hidroelektrana u okviru prvog javnog poziva imaće rok od šest meseci da se izjasne o tom ulaganju. Za objekte snage do jednog megavata biće izdavane saglasnosti, a za objekte kapaciteta većeg od jednog megavata energetske dozvole.\nBeograd - ministarka energetike, razvoja i zaštite životne sredine Srbije Zorana Mihajlović, juče na konferenciji za novinare gde je objavila javni poziv za 317 lokacija za izgradnju mini-hidroelektrana (Fonet)\nPredviđena ukupna snaga ovih”zelenih” hidrocentrala je 110 megavata, a već 2015. godine ova postrojenja bi mogla proizvoditi oko 400 gigavatčasova električne enrgije.\n“Ovo je prvi put u istoriji Srbija da Vlada i ministarstvo na javan način pozivaju investitore da ulažu u proizvodnju energije iz obnovljivih izvora. Stav ministarstva i Vlade je da se mora prestati dogovorima u četiri oka i da sve što se radi bude javno. Za izgradnju hidrocentrale snage jednog megavata potrebno je od milion do dva miliona evra. Očekujemo da će u izgradnju ukupno biti uloženo između 120 i 200 miliona evra i da će biti otvoreno oko 1.000 radnih mesta,“ saopštila je Zorana Mihajlović, ministarka energetike, razvoja i zaštite životne sredine na jučerašnjoj pres konferenciji u Vladi Srbije, napominjući da bi ove male hidroelektrane mogle da budu na mreži već od 2015. a najdalje 2016. godine.\nU Srbiji su, inače, prve hidrocentrale izgrađene pre više od jednog veka. Tako je, na primer, HE Sveta Petka stara 104 godine a HE Vučje 109. Ističući da Srbija ima više od 950 lokacija za male hidroelektrane a da je do sada pušteno u rad samo 19 ministarka Mihajlović je rekla da se ovog puta „išlo na sigurno. Raspisali smo poziv samo za one lokacije koje ispunjavaju sve kriterijume i gde smo se dogovorili sa lokalnom samoupravom. U nekim opštinama, kao što je na primer Tutin, moguće je izgradit male HE na 54 lokacije, a u Kraljevu na oko 23 mesta. Biće još javnih poziva“, poručila je Mihajlović, dodajući da je ovo u skladu sa Nacionalnim akcionim planom o obnovljivim izvorima energije po kom bi do 2020. godine njihovo učešće u ukupnoj električnoj energiji dostiglo 27 odsto.\nMinistarka je najavila i ubrzavanje dobijanja energetskih saglasnosti i dozvola, ali i rešavanje problema onim firmama koje već imaju dozvolu, ali imaju i probleme na nivou opštine ili u ministarstvu. U ministarstvu će do leta biti otvorena takozvana "kancelarije za brze odgovore" investitorima, gde će zainteresovani moći da dobiju odgovore, informacije i dozvole za ulaganja u obnovljive izvore energije., biće otvorena do leta.\nUz napomenu da će se ići na smanjenje broja dozvola za izgradnju - sa 27 na pet, ministarka je upozorila i da se izmenama i dopunama Zakona o energetici postavio rok od 1,5 godine, u kom se mora početi izgradnja ili će saglasnost ministarstva biti povučena i data nekome ko hoće da iskoristi lokaciju za izgradnju hidroelektrane.


Stanija, ipak, bila trudna na Farmi? – Balkan Life\nStanija, ipak, bila trudna na Farmi?\nAutor Dragan 13. jula 2013., 00:00 1.4k pregleda 150 glasova\nFolk pevačica Goca Božinovska tvrdi da je Stanija Dobrojević bila trudna na Farmi, odnosno da je imala „virus od kojeg je ona rodila troje dece“.\nJedna od informacija koja se provlačila tokom trajanja Farme 4 bila je i ona u vezi sa zdravstvenim stanjem Stanije. Špekulisalo se da je čak zatrudnela, ali kada se vratila od lekara saopšteno je da je to bila „lažna uzbuna“.\nOdgovarajući na pitanja gledalaca u emisiji TV Pink „Narod pita“, u petak uveče, Goca Božinovska je zagolicala maštu publike u vezi sa tom Stanijinom „bolešću“, odnosno zdravstvenom stanju.\n„Kada sam bila na intervjuu, posle mene je došla Stanija i čim je ušla rekla je: ‘Kakav sam šou napravila mogla je i beba da se rodi’. Tada su joj rekli da ćuti i da nikome ne priča. To je razlog mog pomeranja od Stanije, a ne mržnja. Tad je povezala da ja nešto znam“, ispričala je Goca Božinovska, mada nije baš jasno na koji period trajanja rijalitija misli.\nPotom je dodala i ovo: „Stanija je na imanju u Lisovićima imala isti virus koji sam ja preležala tri puta – kada sam rodila svoje troje dece“.\nKako je Stanija tako brzo izlečila „virus“ ostaje misterija…\nBožinovska je otkrila još neke detalje u vezi sa Stanijom. Folk pevačica, naime, poznaje bivšeg starletinog dečka čiji je nadimak „Šareni“, koji je, inače, dobar drugo njenog sina.\n„Ona je bila u vezi sa jednim divnim dečkom i lepotanom, Stanija ga je čak pozdravljala, gledajući u kamere i govorila meni: ‘Kad bi se moja ljubav setila da dođe ovde pored ove šumice’…“, rekla je Božinovska.\nKaže i da ju je branila, jer je, između ostalog, znala njenog dečka, a da je bila šokirana kada je saznala da je otpočela vezu sa Filipom Panajotovićem na Farmi.\n„Bilo mi je čudno kad sam videla da je sa Filipom, jer sam znala da je bila sa Šarenim, on me je čak zamolio da obratim pažnju na nju“, rekla je Goca.


Grenel: Tražimo datum za posetu Beogradu. Vučić je težak pregovarač, bori se za srpski narod Američki predsednik mogao bi uskoro da poseti našu državu, najavio je njegov specijalni izaslanik za kosovsko pitanje. To bi bio istorijski događaj, jer je Džimi Karter 1980. godine bio poslednji lider SAD koji je bio ovde Američki predsednik Donald Tramp namerava da poseti Srbiju i već se uveliko planira termin njegovog dolaska u Beograd, najavio je njegov specijalni izaslanik za kosovsko pitanje Ričard Grenel. Dolazak Trampa u Srbiju bio bi inače istorijski događaj, jer je Džimi Karter 1980. bio poslednji američki predsednik koji je došao u Beograd. Spremaju se projekti - Sada moramo da radimo na pronalaženju datuma koji bi odgovarao i Beloj kući i Savetu za nacionalnu bezbednost, koji bi takođe bili uključeni u organizaciju posete - kaže Grenel za Srpski radio Čikago. On je priznao da je predsednik Srbije Aleksandar Vučić bio veoma težak pregovarač u Beloj kući, gde je početkom meseca potpisan sporazum o normalizaciji ekonomskih odnosa Beograda i Prištine. - Vučić se zaista bori za svoj srpski narod - izjavio je Grenel. Očekuje se da ključni pomak u ekonomiji donese otvaranje kancelarije Američkog fonda za razvoj (DFC) u Beogradu, prve u regionu. Tim povodom Trampov saradnik ističe da Srbija ima odličnu ekonomiju. Grenel kaže da već postoji određeni broj projekata na kojima se radi i da je „ta količina posla razlog za otvaranje kancelarije“. - Pokušavamo da se ne bavimo simbolikom, da se ne bavimo političkim simbolizmom, kojim se bave mnogi političari... Naša kancelarija DFC i agencija u Americi su smatrale da postoji dovoljno posla da bismo imali tim na terenu koji će moći da završi sve projekte u Srbiji. To su sve ekonomski vođeni projekti koje želimo da postignemo, zato stavljam kancelariju u Beograd. Ne zbog simbolike, već da odgovorimo na sjajan broj projekata koje već imamo - naglasio je Grenel. „Mini-Šengen“ je dobar Kako je rekao, predsednik Tramp je od početka smatrao da su ekonomija i stvaranje novih radnih mesta nešto što on može dobro da uradi. Takođe, Grenel kaže da se Trampu i njegovoj administraciji dopada ideja „mini-Šengena“: - Zbog toga smo to stavili u ove pregovore, da vidimo da i Srbija i Kosovo učestvuju u „mini-Šengenu“. I zaista nam se sviđa ideja, dobra je ideja komercijalne saradnje i izgradnje multilateralnih organizacija zasnovanih na stvaranju profita i zapošljavanja ljudi, u borbi za kapitalizam. Bivši šef diplomatije Vladislav Jovanović očekuje dolazak Trampa u Srbiju pre američkih izbora: - Teško da on planira ovakve stvari posle ipak neizvesnog ishoda izbora. Ta brzina se može objasniti manevrom za njegove izborne potrebe. Sigurno je da Tramp želi da još više naglasi američki prodor ka stabilizovanju balkanskih prilika. On je taj koji je promenio okamenjenu američku politiku prema Srbiji i koji je od, za Ameriku ozloglašene Srbije dobio zemlju na svojoj strani. On će to želeti da kapitalizuje na izborima. Razume se da smo mi u tome srećni dobitnici, jer je na našoj strani država koja nas je 30 godina gledala zlovoljno.\nI nju očekujemo\nDolazi i Ivanka Tramp\nl Srbija će, pored predsednika SAD, ugostiti i njegovu ćerku Ivanku Tramp, u koju Tramp ima poverenje, pa je i savetnica u Beloj kući. Ivanka Tramp bila je nenajavljeni učesnik druge runde pregovora u Vašingtonu, posle kojih je i potpisan sporazum. Vučić je nedavno otkrio da je ona imala važnu ulogu u delu dokumenta koji predviđa pomoć malim i srednjim preduzećima, ali i ženskom preduzetništvu.\nVučić i Hoti\nl O značaju nedavno potpisanog sporazuma između Beograda i Prištine ponovo se oglasio Donald Tramp, naglasivši da će taj dokument učiniti Srbiju, Kosovo, Balkan i svet sigurnijim. U objavi Stejt departmenta na Instagramu je objavljeno da Tramp smatra da je za takav korak bila potrebna izuzetna hrabrost lidera. U postu se podseća i na Trampove reči povodom postizanja sporazuma u Vašingtonu 4. septembra.\n- Ovo je stvarno istorijski dan. Srbija i Kosovo obavezali su se na ekonomsku saradnju. Bila je potrebna izuzetna hrabrost predsednika Srbije Aleksandra Vučića i kosovskog premijera Avdulaha Hotija da krenu na ove razgovore i dođu u Vašington kako bi finalizovali ove obaveze. Učinivši to, oni su svoje zemlje, Balkan i svet učinili bezbednijim - poručio je Tramp.\nl Direktor Kancelarije za KiM Marko Đurić biće novi ambasador Srbije u Vašingtonu, nezvanično je potvrđeno za Kurir. Mandat dosadašnjem ambasadoru Đerđu Matkoviću je nedavno istekao, te je ambasada u SAD ostala upražnjena. Prisustvo Đurića u Vašingtonu tokom pregovora i potpisivanja sporazuma Beograda i Prištine bio je znak poverenja koje mu je predsednik ukazao.\nAutor: IVANA KLJAJIĆ


Prvi gas iz Turskog toka na proleće u Srbiji - Ekonomija - Dnevni list Danas\nPočetna » Ekonomija » Prvi gas iz Turskog toka na proleće u Srbiji\nGasovod kroz Bugarsku spojen sa deonicom u našoj zemlji\nG. Vlaović20.11.2020. 18:00\nZavršeno je i postavljanje cevovoda u našoj zemlji, ali to ne znači da će gas iz Bugarske ka Srbiji poteći uskoro.\nGeneralni sekretar Udruženja za gas Srbije Vojislav Vuletić kaže za Danas da je potrebno izvesti dodatne infrastrukturne radove kako bi gasovod bio kompletno završen, odnosno u potpunosti tehnički osposobljen za svoju ulogu.\n– To znači da u Srbiji treba izgraditi dve kompresorske stanice kao bi gas mogao da bude nesmetano transportovan ka Mađarskoj. Takođe, potrebno je da i Mađari izgrade svoj deo gasovoda, kako bi mogli da dobijaju ruski gas „Turskim tokom“ iz pravca naše zemlje. Kad se sve to uzme u obzir i skoro ranijim predviđanjima, moglo bi se očekivati da prve količine gasa iz Bugarske ka Srbiji i dalje ka Mađarskom poteku na proleće – objašnjava naš sagovornik.\nOn dodaje da je činjenica da je „Turski tok“ u Bugarskoj ka Srbiji u potpunosti izgrađen dobra vest i veoma važna stvar za našu zemlju jer neće zavisti samo od gasa koji dobija iz pravca Mađarske.\n– Na taj način Srbija dobija drugi pravac za snabdevanje gasom. Za sad imamo samo jedan iz pravca severa. U slučaju da se to desi ostajemo bez alternativnog puta za snabdevanje gasom. Sada to više neće biti slučaj jer će Srbija u slučaju da dođe do prekida sa snabdevanjem, iz bilo kog razloga sa severa, moći da računa na ruski gas sa juga, odnosno iz pravca Bugarske – navodi Vuletić.\nGasovod „Turski tok“ je počeo sa radom 8. januara, ide duž dna Crnog mora od Rusije do obale Turske. Ruski gas se odatle dalje transportuje Severnu Makedoniju, Bugarsku i Grčku.\n„Turski tok“ ima planirani kapacitet od 15,75 milijardi kubnih metara gasa godišnje, a iz Srbije bi se dalje transportovao ka Mađarskoj i Hrvatskoj.\nOvaj projekat bi bio unosan za Srbiju jer bi joj obezbeđivao dovoljne količine „plavog energenta“, alternativni pravac snabdevanja, ali bi joj doneo i zaradu od tranzitne takse.\nBugarskagasovodGasovod Turski tokTurskaturski tokBeograd\n2 reagovanja na “Prvi gas iz Turskog toka na proleće u Srbiji”\n20. novembra 2020. u 18.32\nI kad EU i Ameri lupe rampu\nostadose drva i ugalj\n21. novembra 2020. u 00.03\nSreca da cevovod nije mnogo skup:)


Ljubomir Borovčanin, optužen za ratne zločine u Srebrenici najavio dobrovoljnu predaju Hagu\nNekadašnji zamjenik komandanta specijalne brigade policije MUP- Republike Srpske Ljubomir Borovčanin, optužen pred Haškim tribunalom za ratne zločine u Srebrenici najavio je danas da će se predati ovom sudu. Kako je potvrđeno u entitetskom MUP-u ministar unutrašnjih poslova Republike Srpske, Darko Matijašević je učestvovao u pregovorima o dobrovoljnoj predaji Ljubomira Borovčanina koji bi se, prema najavama, trebao u Beogradu predati vlastima Srbije.\nLjubomir Borovčanin se nalazi na javnoj listi Haškog tribunal a optužnica ga tereti za genocid na osnovu individualne i krivične odgovornosti nadređenoga. Njegovu dobrovoljnu predaju Haškom sudu najavio je i predsjednik RS, Dragan Čavić, dodajući da će Ljubomir Borovčanin u narednih nekoliko dana biti prebačen u haški zatvor.\nU medjuvremenu, zvaničnici u Srbiji su saopćili da je osumnjičeni za ratne zločine, general Sreten Lukić imao operaciju na srcu, pred očekivani transfer u Hag. Haški tribunal je generala Lukića optužio sa još trojicom srbijanskih generala za ratne zločine nad kosovskim Albancima 1999. godine.


Vujović: Na Savskom vencu više ništa neće biti isto – NovostiDana.rs\nVujović: Na Savskom vencu više ništa neće biti isto\nBEOGRAD – Predsednica Opštine Savski venac Irena Vujović, koja je tu dužnost preuzela 4. juna, poručila je da nakon njenog četvorogodišnjeg mandata ta beogradska opština neće ličiti na opštinu koju je preuzela nakon decenijske vladavine Demokratske stranke.\nGovoreć o planovima, Vujovićeva kaže da će joj najvažniji biti građani, njihove želje i kako da im omogući da se uslovi njihovog života poprave i da oni žive bolje.\n„To je i izgradnja infrastrukturnih objekata, ali i rešavanje nekih malih stvari koje njima puno znače, poput postavljanja semafora ili sređivanja fasada. Kada kažete izazovi, to može da zvuči kao nešto što je nemoguće ostvariti, a sve je moguće kada se ima dobra volja i kada se organizujete na pravi način“, navela je ona u intervjuu za portal Telegraf.rs.\nIstakla je tim povodom da je nedostatak sredstava na koji se danas svi žale mnogo puta samo izgovor za nerad ili nesposobnost.\nOd svog tima očekuje da radi vredno, a ona će se, kaže, potruditi koliko može daim bude primer i da građani brzo osete rezultate njihovog rada.\nVujovićeva je Saveski venac preuzela od DS-a koji je na toj opštini vladao decenijama, a na pitanje zašto su građani na aprilskim izborima poverenje dali SNS-u, kaže da su oni pokusali da ukažu na dugogodišnju nefunkcionalnost opštinske vlasti, a da su za uzvrat dobijali samo prazna obećanja.\nIzgubili su, kaže, građani svaku nadu i zato su glasali za listu “Aleksandar Vučić – Srbija pobeđuje”, za promen i vlast koja će biti na usluzi građanima i koja će rešavati njihove probleme.\n„Zato je na nama da pokažemo da smo drugačiji, da nam je na prvom mestu rešavanje problema građana, a ne sopstveni džep, kao prethodnoj vlasti. Uradićemo sve da građani brzo uvide da nisu pogrešili kada su na izborima zaokružili SNS kao svoj izbor“, rekla je i posebno istakla da će njena vrata dok je na toj poziciji uvek biti otvorena za građane opštine Savski venac, a termini za prijem će najverovatnije, kaže, biti istaknuti do kraja sedmice.\nRazočarana radom demokratske vlasti, Vujovićeva kaže da se poslovalo „bez jasnih kriterijuma i procedura, pre svega na štetu građana, ali i budžeta Opštine“.\n„Najveći propusti se upravo ogledaju u tome da su mnogi projekti, koji su mogli da utiču na poboljšanje života građana Savskog venca tavorili, da se nije ništa radilo godinama. Taj nerad se vidi na svakom koraku i mi ćemo pokušati vrlo brzo da to izmenimo. Već se radi na uređenju zelenih površina i dečjih igrališta, raščišćavanju divljih deponija, sakupljanju inicijativa građana na koje niko nije godinama obraćao pažnju“, navela je.\nNajavila je i obimniju rekonstrukcija fasada, a uz pomoć Grada biće rekonsruisana Senjačka pijaca i izgrđena nova parking mesta, pre svega u garaži koja će biti izgrađena duž cele ulice Kneza Miloša čija realizacija uskoro počinje.\nVujovićeva, koja je odrasla na opštini kojom sada rukovodi, kaže da će najstarijim sugrađanima, kojih je najviše, biti posvećena posebna pažnja.\n„To će se ogledati u svakodnevnoj brizi, organizaciji i uređenju klubova u kojima će moći da se druže i razmenjuju iskustva. Trudićemo se da unapredimo kvalitet njihovog života kroz stalne aktivnosti koje ćemo kao Opština podržavati. Pre svega mislim na izlete, škole jezika i računara, kao i raznih vidova rekreacija jer upravo to su one stvari sa kojima su nam se obraćali sugrađani da im je nedostajalo u prethodnom periodu. Radićemo i na unapređenju vaninstitucionalne zdravstvene zaštite starih, pre svega kućne nege“, obećava.\nA na planu obrazovanja, zdravstva i kulture i sporta će biti popravljeno stanje, što,kako kaže, neće biti lako jer je godinama rađeno malo ili ništa, pa su školski objekti u lošem stanju.\n„Organizovaćemo više festivala, besplatnih programa i radionica edukativnog karaktera u Kulturnom centru Majdan, za decu koja pohađaju osnovnu školu na Savskom vencu. Veliku pažnju posvetićemo očuvanju kulturno-istorijskih spomenika na našoj opštini“, navela je.\nTrudiće se, kaže, da se u Opštini napravi bolji ambijent za decu i omladinu, da se stimulišu porodilje i bebe.\nPonosna što je do preuzimanja ove dužnosti radila u timu gradonačelnika Siniše Malog, Vujovićeva kaže da je mnogo načina da se ostvari dovođenja investitora u tu opštinu, te da je samo potrebno osmisliti projekte koji će za njih biti interesantni.\nPodseća na Sporazum o saradnji sa Privrednom komorom Beograda, koji je potpisan prošle sedmice, a koji redviđa otvaranje šaltera za privrednike. Šalter će, kaže, početi da radi tokom jula.\n„Posebnu pažnju ćemo posvetiti i start-ap privrednim društvima kojima će biti omugućene odgovarajuće obuke i kursevi“, navela je i dodala da što se investitora tiče, potrudiće se da unaprede uslugu izdavanja elektronskih dozvola.\nPosebno je ponosna što se upravo na Savskom vencu realizuje najveći projekat u zemlji i ovom delu Evrope – Beograd na vodi, zahvaljujući kome će turistički potencijal naše Opštine i Grada biti nemerljivo uvećan.\n„Beograd na vodi je značajan zbog toga što će zaposliti građevinsku industriju, razviti turizam, hotelijerstvo, ugostiteljstvo, trgovinu, pokrenuti sveukupnu privredu Srbije i otvoriti na hiljade novih radnih mesta. Ovo je projekat od nacionalnog značaja i treba da bude spona za razvoj i unapređenje opštine, a na nama ostaje da iskoristimo snagu ovog projekta“, rekla je i dodala da zahvaljujući premijeru Aleksandru Vučiću, višedecenijski san o silasku Beograda na reke napokon će biti ostvaren.\nFoto/Irena Vujović, lična arhiva


Posao u toku – Aerodrom Nikola Tesla - BUCK lighting\nPočetna > Novosti > Posao u toku – Aerodrom Nikola Tesla\nSeptembar 20, 2020 – U okviru projekta izgradnje i rekonstrukcije aerodroma Nikola Tesla u Beogradu, kompanija VINCI Airports je izabrala BUCK kao svog partnera, firmu od poverenja, čiji je zadatak da izradi kompletno tehničko i komercijalno rešenje osvetljenja. U našem projektnom rešenju dominiraju linijske svetiljke Insert M DO, različite dužine i snage, prilagođene mestu ugradnje.\nOdlična saradnja sa VINCI Airports i naše angažovanje na renoviranju aerodrome je u toku. Zajednički cilj nam je transformacija ovog objekta u terminal visokog kvaliteta prema svetskim standardima za najbolje korisničko iskustvo svih putnika.\nVINCI Airports potpisao je 22. marta 2018. godine sa Vladom Republike Srbije ugovor o dvadesetpetogodišnjoj koncesiji Aerodroma Nikola Tesla. Ugovor podrazumeva finansiranje, razvoj kroz izgradnju i rekonstrukciju, održavanje i upravljanje infrastrukturom aerodroma.


ZAKON O JAVNIM PREDUZEĆIMA: Da bi neko bio izabran za direktora mora da ima najmanje tri godine radnog iskustva na poslovima koji su povezani sa delatnošću javnog preduzeća, pet godina iskustva na poslovima za koje se zahteva visoko obrazovanje, da poznaje oblast korporativnog upravljanja, da ima iskustvo u organizovanju rada i vođenju poslova, kao i da nije član organa političke stranke. Vršioci dužnosti ne moraju da ispune ove uslove\n"Putevi Srbije" svakako su rekorder, budući da je Zoran Drobnjak vršilac dužnosti direktora već osam godina.\nVlada Srbije, koja je usvojila ovaj program, navela je "da će se truditi da reši preterano oslanjanje na vršioce dužnosti direktora u državnim preduzećima". Bez obavezivanja na rokove kada će se to dogoditi.\nPrema Zakonu o javnim preduzećima ("Sl. glasnik RS", br. 15/2016 i 88/2019) iz 2012, javni konkursi za direktore tih preduzeća morali su da budu raspisani do marta 2013. Ta odredba nije poštovana, a Zakon je u međuvremenu promenjen, pa je vlada imala obavezu da raspiše konkurse za sve direktore javnih preduzeća do marta 2017.\nParadoks je da su konkursi za direktore pojedinih državnih kompanija bili raspisani još pre nekoliko godina, ali do danas nisu okončani. Vlada Srbije je, na primer, u julu 2013. raspisala konkurse za direktore "Puteva Srbije" i preduzeća "Emisiona tehnika i veze", ali ti konkursi nisu okončani, a ponovljeni su i u februaru 2017. Ovim kompanijama sve vreme rukovode vršioci dužnosti Zoran Drobnjak (od 2012) i Branko Gogić (od 2014. godine), prema podacima za sajta Agencije za borbu protiv korupcije.\nZorana Mihajlović, potpredsednica Vlade Srbije i predsednica vladine kadrovske komisije, kaže da je preporuka MMF-a o smanjenju broja direktora u v. d. statusu na mestu i da očekuje da će je u svoj rad uvrstiti nova vlada, koja će biti formirana posle prolećnih izbora.\n- Kako se nalazimo u izbornoj godini, od nove vlade Srbije, koja će biti formirana posle parlamentarnih izbora, očekujem da ovu preporuku uvrsti u svoj rad - rekla je Mihajlovićeva.\n- Ipak, mnogo važnije od forme jeste suština, a suština je da na rukovodećim mestima u javnim preduzećima imamo najbolje moguće i najsposobnije kadrove koji mogu uspešno da vode državne sisteme - poručila je Mihajlovićeva.\nIzvor: Vebsajt Politika, M. Avakumović, 16.01.2020.